LAIMI CA AH CAMIPUAI\nDear khuaza vantang um miphun hawi hna,\nLaitlang in nan kut kan tlaih hna. Germany in Sayama A Ngun (Ngun Cer Chin) sin in internet chung in Thawngttha chim ding ah caan pek ka sinak thawng ka theih tikah kaa lawm ngaingai. Ka lung zong a leng fawn.\n2001 kum January thla a dongh lei kan hung phan i Laitlang ah kan ceih ngaimi cu “camipuai a nai cang” ti a si. CCC zong Fenbruary 7, 2011 in camipuai kan thawk lai. Cucaah tutan ahhin “Laimi ca ah camipuai” tlangtar he Pathian bia i hrawm ding ah kan sawm hna.\nVawlei cung ah hmasabik camipuai cu zei tikah, aho nih dah a thawk i aho nih dah a phit hnga? Zei kong dah an rak phit hnga?\nPAKHATNAK camipuai cu Pathian nih minung sinah a tuahmi a si i a biahalnak cu “Khuazei ah dah na um?” ti a si (Gen. 3:9). Hi biahalnak cu biaknak lei caah siseh, uknak politiks caah siseh, zatlang le nunphung caah siseh, sullam tampi a ngei. Khua le ram, fing le tlang in chim ahcun “Cu ka ram ah ka um” tiah Pathian tuahmi camipuai cu kan phit ko hnga. Pathian nih kan umnak hmun (ram) hngalhter a kan duh. Israelmi cu Iziptram. Babilonram, tbk ram dang an phak tikah “Khoika dah ka um?” ti hi an hngalh zungzal. Cu nihcun Pathian thimmi miphun an lungput a langhter. Kum a thong in a rauh hnu ah Israel ram tiah an hun dirh khawh. “Khuazei ah dah na um?” timi camipuai a phi khotu miphun cu Pathian nih thluachuahnak a pek hna. Cucu kan caah Thawngttha a si.\nU le nau hna, thlarau lei thil ah tah khuazei ah dah kan um? Pathian nih thlarau thil ah, zumhnak kong ah dirhmun ngeihter a kan duh. Zumhnak ah dirhmun reprai a ngei lo mi nih Pathian tuahmi camipuai an phi kho lai lo. A taktak ahcun Pathian nih Adam a umnak kha a hngalh ko lai. Sihmanhselaw “Khuazei ah dah na um?” tiah a hal tikah a sullam cu Adam nih Pathian nawl ngaih lo in sualnak a tuah tikah misual a sinak a dirhmun kha hngalhter a duh. Pathian nih hngalhter a kan duhmi cu “michambau ka si” ti hi a si.\nPAHNIHNAK camipuai biahalnak cu “Na nau Abel tah, khuazei ah dah a um” ti a si (Gen. 4:9). Kain le Abel nih Pathian sinah laksawng an rak put tikah Pathian nih saram zuatu Abel cungah a lung a si i lothlo Kain cung ahcun a lung a si lo. Zeicaah dah cu ti cun Pathian nih a thleidan hna ti hi ruahnak a phunphun a um. Pakhat cu Abel nih thawinak ah a thah mi sa lakah a tthatnak bik kha Pathian a pek. Kain nih a lochung chuak chungin a pek ve nain a “tthatnak bik a pek” ti a um lo.\nA hnu ah Kain cu lungthin bon lo a ngeihnak a hung lang. Pathian nih a duhmi cu a co hlan ko lai, co hlang lo zong in a um ko lai. Cu tikah minung nih buai len awk a si lo. Kain cu a nau Abel cung ah a nah a chuak i a nau cu a thah but ko. Nahchuahnak ttih a nun zia a lang. Pathian nih “Na nau tah, khoi ka dah a um?” a ti. Kain nih “ka hngal lo,” a ti pin ah “Ka nau cawngtu maw ka si awk a si?” a ti chih rih.\nU le nau hna, nai hrawng cu Hakha sizungpi ah ka kal pah lengmang. Tluangdang um Laimi nih nan hlutmi thilri tampi an um. A cung ah a hlutu min an ttial. Kan i lawm hringhran. Cu nihcun a fiantermi cu ram dang a phan mi Laimi nih Pathian tuahmi camipuai cu Pathian duhning bang in nan phit tinak a si. Laitlang caah vun ti cang ahcun “Ka hngal lo” a ti siangtu pakhat hmanh nan um lo. Thih ngamh in nan ttang. Asinain ‘i hnek deuh rih ko u’ tiah forh kan duh hna. Nan umnak ah dollar sing tampi man biakinn mang-ta-ra nan sak khawh ko lai. A si na in cu innpi a dirnak cu Lairam a si lo. Nan umnak ram ah biakinn nan herh lo tinak a si hrimhrim lo. Chim duhmi cu Lairam sersiamnak rian ahhin hmailei kum can saupi tiang tuak chih in khua vun tuak deuh rih ko u tinak a si. Biana ah ramdang a phanmi tipil a ing cia pakhat nih kumkhat ah suimilam pakhat chung na hlawhmi zat te kha CACC le CCC tbk ah vun pe u law cu nih cun kan ram cu a sersiam ko lai.\nLaitlang i rian a ttuanmi bu vialte sining le tinhmi hi felfai deuh in vun hlathlai rih u, a pik a pak in tuah khawh a si lomi, phaisa lawng zong in ti khawh a si lomi, miphun a ningpi in ttantti lawng ah a si khomi, mi tampi tel lawng ah a si khomi sianghleiruun tbk miphun sersiamnak rian hi zeitik ah dah kan dirh lai? Nan ruahnak zong vun chuah cio tuah u. Cucu Laimi caah kan camipuai a si. Tluangdang um Laimi hi Bawipa nih Lairam a cawngtu ah an chiahmi hna nan si.\n"Khuazei ah dah ka um?" ti aa hngalmi le "Ka naupa khoika dah a um?" ti a hngalmi cu lunglawmmi an si. Pathian nih mi lianngan ah a ser hna lai.\nNan dihlak cung ah Pathi an thluachuahnak tlung ko seh.\nNote: Rev. Dr. H. Siang Kung nih 30 January 2011 CIM i a sermon a si.


Kum 53 tluk a si mi Lt.Gen Moe Myint Tun cu MIC Chairman an pek, Kawlram Sipuazi zong Ralhrangbu nih tlaih dih an timh ko hoi cang Hih>> – Onlinenungak\nBy chin tawi on May 8, 2021\nKawlram Sipuazi zong Ralhrangbu nih tlaih dih an timh ko cang lo maw?\nKan hnu March thla ah khan Min Aung Hlaing mi zumh SAC chungtel le Rallokap General Staff Officer rian a tlai lio mi Lt.Gen Moe Myint Tun cu Myanmar Investment Commisioner- MIC Chairman ah an thim mi thawngpang cu tu thla ni 7 ah Mipi hnakhaw ah a phanh tikah pheh thup awk a tha ti lo.\nA phung ning ahcun mah rian hi Sipuazi lei mithiam (Economist) pawl deuh lawng khinh tawn mi rian ah Rallokap leiin General pakhat an khinh hi a si.\nA tu SAC ah Management, Finance le Industry Vuanci U Win Shein le Ministry of Investment and Foreign Relation Vuanci an ti mi U Aung Naing Oo hna an um ko na buin DSA- 30, Kum 53 tluk a si mi Lt.Gen Moe Myint Tun cu MIC Chairman an pek.\nLt.Gen Moe Myint Tun hi Than Shwe chan i Maung Aye (PSO) a si hnu Nay Pyi Taw Command Commander, Bureau of Special Operation (ကစထ) Nay Pyi Taw in Lt. General a rak kai mi le Min Aung Hlaing aiawh tu dingah a min a lar ngai mi a si.\nA sinain, a tu bantuk MIC Chairman rian an pek mi nih Commander in Chief lampi cu zeimawzat a kham cang. Cu pinah European Union- EU nih dantat mi ralhrangbu hruaitu 11 chungah a tel ve mi a si.\nZei a si paoh ah Kawlram Entrepreneur tam deuh nihcun an duhnak lungthin a tlawm tuk cang. A tu bantuk an ti ruangah Kawlram Sipuazi cu zeihmanh a thlen khawhnak ding a um kho ti lailo, mithiam si loin ralkap a si caah rawk deuh deuh ding lawng a tang cang ko tiah Entrepreneur cheukhat nihcun an ti.


Coronavirus le Hngakchia Kongah Theih ding – Chin Community in Norway\nMarch 15, 2020 Tial Kio Thang 0 Comments\nBy Tial Kio Thang\n✣ Ngakchia hi atu lio coronavirus nih atlunh mi chungah an intuarmi upa nakin afaak lo deuh ti asi, phundang kan chim ahcun ngakchia pum nih coronavirus hi a tuar khawh deuh ti asi.\n✣ Ngakchia zong upa bantuk in hawi le he a phuphu in lekeplass ti bantuk ah um lo ding, u le nau chuah pi tti cu lente celh tti khawh asi, cun hawikom pakhat/pahnih he um tti khawh asi fawn nain 1. meter upadi zulh asi ve lai, asi khawh ahcun inn chung nak in inn leng ah um/lentecelh ah a ttha deuh.\n✣ Lentecelh ahcun, celh hlan le celh hnuah kut ttawl philh lo ding!\n✣ Chuahni lawmhnak(bursdagfeiring) mi dang he tuah hrim lo ding!\n✣ Pa khat le khat i riah lo ding!\n✣ Hngachia a cumpi, a khuh khuh ahcun adang dang (luftinfeksjon) asi mi poh poh lengah chuah pi hna lo ding.\nNgakchia sinah chimding bia;\n✣ Atu lio caan bantuk ahcun ttih le thinphan cu a phung asi caah ttihnak le phannak fa le sinah lankter cu apoi lo, nain fa le cu nu le pa a bochan mi an si caah, ttih tuk le phan tuk in na fa le hmai ah na um lo ding a biapi.\n✣ Na fa le kha ttha te le asining tein zeiruangah sianginn le barnehage khar asi timi fiang tein na chimh hna lai, cun virus akarh lo nak dingah zeidah ttuanvo kan ngeih timi ttha tein na chimh hna lai.\n✣ Ngakchia nih an mah tein, an hawi le sin asiloah media adang dang sin in bia vaivuan an theih mi a tam pi lai caah, na fa le nih zeidah an theih timi kha theih na zuam ve lai, cun media ah atu le tu thawngpang zoh ahauh lo nak kong na chimh hna lai.\n✣ Abiapibik mi cu, Virus kongah zeirel lo tuk in chimh hna lo ding, ttihnung tuk le thin phang tuk zong in chimh hna lo ding, Norway ram ah sizung ttha ttha le doctors te tampi kan ngei i ttha tein an zoh khenh ko hna nak kong tu na chimh hna lai.\nNgakchia cungah Nu le Pa Ttuanvo\n✣ Asi khawh chungin social media ( facebook, snapchat le adang dang) tlawmdeuh in an hmannak ding ah na zuam lai.\n✣ Nifatin te nidang bantukin ei le din pi khawh hna na zuam lai.\n✣ Ngakchia nih coronavirus kongah ttihnak le phannak an ngeihmi thinphannak cu ttha tein theih khawh na zuam lai, abiapi inn zaan ah ngakchia tam deuh cu an thinphannak an lankter lai caah zohkhenh khawh hna na zuam lai.\n✣ Sianginn kai caan (08-14) ah asi khawh chung in lekse le inn leng ah hli thiang dawp pi khawh hna na zuam lai.\n✣ Abiapibik in, atu lio cu harnak ton caan asi caah, zeitindah harnak ton caan ah na um pi hna timi hi fale caah kum sau pi tiang abiapi lai. Asi khawh ahcun family ning tein rawlchuan tti te hna, film zoh tti te hna in caan hman khawh ahcun a ttha ngai mi asi.\nPrevious Previous post: Kovid-19 Zawtnak le A Dangdang Flu (Tlangrai) Pawl le Allergi ai Dannak Tete\nNext Next post: Saving the Lives of IDPs in Paletwa, Chin state


CDF (Hakha) le CNA nih an rak thanhmi Pu Mang Cin kong ah Halkha Khuathar Relief Committee nih ca thanh kan chuah – Onlinenungak\nCDF (Hakha) le CNA nih an rak thanhmi Pu Mang Cin kong ah Halkha Khuathar Relief Committee nih ca thanh kan chuah\nNovember 10, 2021 ah CDF (Hakha) le CNA nih an rak thanhmi Pu Mang Cin kong ah Halkha Khuathar Relief Committee nih ca thanh kan chuah.\nNithla: December 17, 2021, Pu Mang Cin kahthahnak kong ah Cathanh\n2. Khuathar CDF Council zong nih Pu Mang Cin a cawlcangh ning cu naihniam tein an rak ngiat i an rak hlat tikah rawitu a sinak taktak fiangfai in an hmu kho lo. Cu\ncaah, Pu Mang Cin hi Dalan tiah Halkha CDF Council nih an kahthahnak kong an langhtermi a ruang hna hi biahram a ngeilomi le purhdahnak menmen an si tiah kan hmuh i kan pom kho hrimhrim lo.\n3. Pu Mang Cin kahthah a sinak kong ah Hakha CDF Council nih rawitu hna kong\nhe pehtlai in an ngeihmi zulhphung he aa kalh. Hakha CDF Council nih a kong ceih loin hruaitu minung hnihkhat khuakhannak lawngin an kahthah tiah kan hmuh. Cu caah, Pu Mang Cin hi CDF – Hakha le CNA nih ningcang loin an kahthah tiah kan pom.\nPu Bawi Lian (+1-317-200-1790) President\nHalkha Khuathar Relief Committee halkhakhuatharreliefcommittee@gmail.com\nPu Tuan Sang (+82-10-8789-0742) Secretary


Tlangval Note A Va Mi Priyanka Chopra Hi A Pasal Nick Jonas He An I Then Chom Lai Tiah An Chim – Chin 11 News\nTlangval Note A Va Mi Priyanka Chopra Hi A Pasal Nick Jonas He An I Then Chom Lai Tiah An Chim\nA tulio mi tampi i an kong theih an duh nagi mi hna .Priyanka Chopra vulei cung nu ah a dawh bik tiah theih mi le a pasal kong hi media zong nih an hlat cuah mah tiah theih a si.\nHi hna nupa hi kan i hmuh i caan sau hmanh an sining le an kong lam hmanh i hngal lo in an i duh hnu thlathum hrawng ah an i um i, mi tampi nih an kong hi an ceih ngai hna, Nick Jonas hi hlasak thiam minthang a si ve i kum 27 mi te lawng a si.\nA nupi Priyaka Chopra tu hi cu 38a si cang i i an kum cu an i thlau ngaingai, kum 2018 December ni 1 ah khan an i um i, mi tampi nih caan sau an i um lai lo tiah an ceih hna, a sinain kum hnih deng cu an i um cang.\nTukum kum 2020 ah an thawngpang cu a thar in a hung thang than Nick Jonas hi a ruah ning a si ti lo tiah media nih an chim. A ruah ning ah cun a mah nak upa a si tik ah zalawng tein ka um kho lai tiah a ruah a sinain an cawlcangh ning an chim tik ah nick Jonas hi a bei a dong ngai ngai an ti.\nNick Jonas a chung le zong nih i then hna seh ti hi an duh tiah an chim kum ah an i thlau tuk fawn cu pin ah Priyanka chopra hi hngak chia um in a um i Nick Jonas a chung le hi an bei a dang ngai tiah an chim.\nMah nak upa pi a si ko mi ziah mah tihin a um hna tiah an ti. Nick Jonas nih hin ka duh ning poh in ka tuah seh tiphun in a um caah Nick a nu le pa na lungtling lo ngai tiah an chim. hi hna pahnih hi a tu an sining ah cun caan saupi an um khawh ti lai an zum hna lo.\nAn i duh in caan sau deuh pi rak i zul ta hna seh law, an sining an i hngal hnga i mah bantuk hi an tong hnga lo tiah Nick a chung le nih hin an chim tiah theih a si. an i duh sin bak in caan sau hmanh rau loin an i neih mi hi a poi nai an ti.\nNick Jonas a chung le nih hin i then hna seh law an duh piak deuh tiah ceih phai an tong lai. Mi tampi zumh nak ah cun Nick Jonas hi hngakchia asi pin ah milar minthang pakhat asi i sau pi cu a tu an siining hin cun a umpi huam lai an zum lo tiah chanel pakhat ah cun an chim.


Bochuk Tun Myat Naing Nupi le Afa le 2 cu Kawlram ah kan ap hna lai. Hi nih Chinmi zeitiang dah a kan hnuar suan lai? – Chin World News Evening\nBochuk Tun Myat Naing Nupi le Afa le 2 cu Kawlram ah kan ap hna lai. Hi nih Chinmi zeitiang dah a kan hnuar suan lai?\nDecember 7, 2019 December 7, 2019 Salai Van Theihtlei\nBochuk Tun Myat Naing Nupi le Afa le 2 cu Kawlram ah kan ap hna lai. (Minchim duhlo Kawl Palik Rengsang pa nih achim) Passport le Visa Kum luan mi remh ding ah Thailand Chianmai khua ah December 4 kha an tlaih hna. Daw Hnin Zar Phyu hi Rakhine ramkulh Hlutdaw Chairman San Kyaw Hla fanu asi.\nChianmai in Chianrai ah an ra pi hna. Kawlram ah ap ding tiah Chianmai tadin pakhat nih aphuan. Kawlram lei zong Mesai in an rak kai ve i Chianrai an rak phan cang ti asi. U San Kyaw Hla nih Media Chimrel nak lawng in ka theih ve. Cozah thawng thannak aumlo ati ve tiah Irrawaddy tadin ah a chimh hna. Thawngpang fian kan theih khawh lo. Tadin le Media in kan rel mi lawng asi rih.\nHihi Thailand cozah Tadinca nih afeh ter rih lo bantukin Kawl cozah tadin zong nih a feh ter rih lo. Thailand ram um Rakhine miphun hna nih Kawl cozah sin ap lo ding in kan nawl hna lai an ti. Arakan National Party (ANP) Pyithu Hlutdaw Kusale, U Phe Thant nih Tun Myan Naing chungkhat tiah tlaih le taza cuai cu aphun asi lo. An mipak in an tuah mi sual nak cung tu ah biaceih awk deuh asi ati ve.\n2019 October 19 ah khan Chiamai in Rangoon lei Vanlawng in ara mi Tun Myat Naing farnu Ma Yaminmyat @ Moehinphyu le avapa Ko Kyaw Naing zong an tlaih cang hna. Anu pi hi ava arak don mi asi. Rangoon Hmuhkhin Palik bawi Duhzehmuh Min Khai Pohma 52-a-b-c in taza a cuai hna. Ralhrang case in taza ancuai hna.\nJuly 11 ah Singapore in Rakhine bu komh Upa hna kha AA phaisa nan bawmh hna tiah an tlai hna. Singapore in an dawi hna. Rangoon anphan bak ah an tlaih colh hna. Tun Myat Naing Naupa U Aung Myat Kyaw, U Tun Aye, U Hinzaw, U Ye kyaw Teṭ, U Tin Hliang, Daw Aye Myat Mon hna an si. Kawlram nih taza cuai ding in aazuam cuahmah lio asi.\nThinphan dailo kan si ko cang: Kawl ralkap le cozah nih mi I thlen an duh lo. U Hoi Ṭin le Chinmi an tlai mihna nun ahim ti lo. Kawlram khualipi deuh poah ahim ti lo. ICJ ah Pi Ci nih ahmuh tei hman sehlaw, Rakhine ram ah aum mi Rohingya an him kho hrim lo. AA nih mi an kan tlai chin nak tu asi deuh cang lai. Pi Ci nih ICJ a tei lo ahcun OIC duh ning in Rohingya miphun pakhat sinak in cohlan asi lai. Rights le covo vial te pek dih an si lai.\nRakhine ram ah Rohingya hmunhma pek sual ahcun Ral ro pek he alawh hnga. Rakhine ram um chin mi le Paletwa zong a him chin chin tilo. Mi I thlen nawn khawh hna sehlaw ral a dai deuh men lai. Chin mi ram hruai tu upa (Ramdang ummi hna) le nan chungkhar Kawlram ah hlathlai ta loin rak tlung lo ah a ṭha deuh. Rul bantuk fim nun kan cawng caan a cu cang. Saya Rung Kaw\nA Poi Ko. Esther Caah Ruahchannak Um Lo Tluk Si Cang, A Ruang?\nLaimi Tampi Nih MMID Ah Judge Ttuan Lio Mi Aung Ko Latt Le Tin Zar Maw Khrihfa Ah Kan Ruah Mi Hna Cu Kan Nganh Diam Ai


2008 phunghrampi remh khawh hlan chung Chin Ram caahhin Chin State NLD hi biapi bik an si: Zasang Cinzah - Khuaruah Har News\n2008 phunghrampi remh khawh hlan chung, Peace Process karlak period chung ahcun, Chin Ram caahhin Chin State NLD hi biapi bik an si tiah ka ruah zungzal. Zeicatiah, Ramsersiam kho ding dirhmun ah dirhmun thabik Party an si. 2015 lio zong ah Mipi nih an zumh ve hna i, majority in teinak an rak pek hna.\nAsinain, 2015-2020 karlak an cawlcangh ning le Chin State NLD Committee an ihruai ning zoh tikah thetse/sand cungah innsak ko an lo. A fawinak in chim ahcun term khat lawng a nguhmi committe ko khi ka lawhter hna. 2020 election an von phan i anmah le anmah karlak ah an buaining nih an dirhmun a feh lo ning fiang tuk in a langhter.\nCucaah, 2020 election dih ahcun, an Party hi kum saupi a hmun dingmi committee in Reform an tuah a herh in ka hmuh. Abik in Mino aa fitmi tampi recruit an tuah hrimhrim hna a herh hnga. CNLD hi Chin Ram bunh Party an si i, MIPHUN Party tiah claim an ituah tikah Chin miphun thinlung ah tampi hmunhma an la.\nAsinain, an ihruai ning system, an committee zoh ve tikah, chikhat idornak ca men ah riahbuk sakmi an lo ve. Election an luh hlan hrim in isiknak nih a tuam colh ve hna. Zeicatiah, a fekmi inn thate in an isak cia lo caah a si. Election hlan Kum hnih, 2018 lio ah Party 3 an rak ifawnh i hruaitu ithim dingin caan tampi an ngei ko.\nAsinain Election dih ah convention kan tuah te lai i, cu tikah official in chairman ithimnak zong kan tuah te lai an rak ti. Atu official in ithimmi chairman an ngei rih lo. Party hlun ah chairman pawl kha, an dihlak in an ttuan i, thutnak kha a chang in an ichang. Zeiruang ahdah a si hnga kan rak ti cio.\nAsinain, naite ah biafiang a von chuakmi cu CEC chairman cu Automatic in a duhnak hmun paoh ah candidate pek dingin phung an ser caah, an 3 ning in an duhnak hmun paoh ah candidate an hmuh khawhnak hnga, lam an rak isial cia kha a si. Amak ka ti. Cucu, Local EC chairman nih aa copy ve i, Thantlang ah khuaci an mui.\nBiafunnak: Chin Ram hruai ningin Political Party a dirhmi paoh nih nan dirhmi Party kha riahbuk sak men in sak ding a si lo. A fekmi, caan saupi tiang a nguhmi, concrete building sak in nan sak cio awk a si tiah ka ruah. Cu tikah, Mipi zong nih an sakmi inn ah raltha tein kan idor ngam hnga.\nEaindra Kyawzin te chungkhar nih covid-19 ca i aherhnak poah hmanding ah tiin kyat ting (10) bomhnak an pek\nPresident Trump Nih Biden Te Pafa Cu An Mual A Phoh Bak Ko Hna


Deuteronomi 3 (Deuteronomy 3)\nIsrael Mi Nih Bashan Siangpahrang Og An Tei\n1“Cun kan i mer i Bashan lam ah cun kan hung kal; Bashan siangpahrang Og cu amah le a mi vialte hna he kannih kha Edrei ah doh awkah a ra chuak. 2Sihmanhsehlaw Bawipa nih a ka chawnh i, ‘Amah cu ṭih hlah, zeitintiah amah le a mi vialte hna le a ram cu na kut chungah kan pek cang i Amor miphun siangpahrang Sihon, Heshbon i a ummi cung i na tuah bantuk khan, amah cungah na tuah ve lai,’ tiah a ti. 3Cucaah Bawipa kan Pathian nih Bashan siangpahrang Og zong cu le a mi vialte hna cu kan kut chungah a kan pek i amah caah a tangmi pakhat hmanh an um lo tiangin amah cu kan tuk. 4Cun khi caan ah a khua vialte cu kan lak dih hna — annih sinin kan lak lomi khua pakhat hmanh a um lo — khua sawm ruk, mah cucu Argob ram a dihlak, Bashan ram i Og pennak cu a si. 5Mah khua vialte hna hi, hau a ngei lomi khuate tampi hna hleiah hau sang pipi in kulhmi le kutka le hrenhnak a ngeimi an si. 6Heshbon siangpahrang Sihon cung i kan tuah bang khan kan hrawh cikcek hna; khua kip cu kan hrawh hna i pa, nu, le ngakchia cu kan thah hna. 7Sihmanhsehlaw saṭil vialte le khuachung thil hna cu hranchaw ah kan i lak hna. 8Cucaah khi caan ah Jordan tiva ral ah a ummi Amor mi hna siangpahrang pahnih hna kut chungin ram cu kan lak, Arnon nelrawn in Hermon Tlang tiang 9(Sidon mi hna nih Hermon cu Sirion tiah an ti i Amor mi hna nih cun Senir tiah an ti), 10tlangrawn ram i khua vialte le Gilead a dihlak le Bashan a dihlak cu Salekah le Edrei tiang, Bashan i Og pennak chung i khua hna cu kan lak hna. 11(Refaim mi a taangmi hna chungin Bashan siangpahrang Og lawnglawng kha a taang; zohhmanh, a ihkhun cu thir ihkhun a si; Ammon mi hna khua Rabbah ah a um, a si lo mei? Minung dong in, a sau dong kua, a vang dong li a si.)\nReuben, Gad, le Manasseh Phun-Cheu Jordan Nichuahlei Ah An Um\n12“Cun mah ram hi kan rak lak tan ah khan Reuben mi hna le Gad mi hna cu Arnon nelrawn kamah a ummi Aroer in aa thawkmi ram le Gilead tlangram a cheu, a khua hna he, ka pek hna; 13Gilead ram a taang rihmi le Og pennak Bashan ram a dihlak cu, mah cucu Argobram a ningpi in, Manasseh phun cheu kha ka pek. (Khi Bashan cu a ningpi in Refaim mi hna ram tiah ti a si. 14Manasseh phunmi Jair nih Argob ram vialte cu a lak dih, mah cucu Bashan kha a si, Geshur mi hna le Maakath mi hna ramri tiang khan; cun khuate hna cu amah min a sak hna i tu chan tiangin Havvoth-jair tiah ti a si.) 15Makhir cu Gilead kha ka pek i, 16Reuben mi hna le Gad mi hna cu Gilead in Arnon nelrawn tiang ram kha ka pek hna, cu nelrawn laifang cun an ramri cu a si, Jabbok tiva Ammon mi hna ramri tiangin; 17Arabah zong ka pek hna; a ramri cu Jordan tiva Khinnereth in nichuahlei i a ummi Pisgah tlangpang toi i a ummi Arabah rili, mah cucu Cite Rili, tiang kha a si.\n18“Cun khi caan ah khan nawl kan pek hna i, ‘ Bawipa nan Pathian nih hi ram cu co awkah an pek cang hna; nannih nan unau Israel mi hna hmaiah nan mi ralṭha vialte hna cu hriamnam put in an lan hmasa lai. *3:18-20: Jos 1:12-15 19Sihmanhsehlaw nan innchung hna le nan ngakchia hna le nan saṭil hna cu (saṭil tampi nan ngeih kha ka hngalh) kan pek cangmi hna khua hna chungah 20 Bawipa nih nanmah bantukin nan unau hna cu dinhnak a pek hna i Bawipa nan Pathian nih Jordan tiva ral ah ram a pekmi hna an co hlantiang, an taang lai; khi tikah nan dihlak in kan pekmi hna nan covo cio ah khan nan kir lai,’ tiah ka ti. 21Cun khi tikah Joshua kha nawl ka pek i, ‘Hi siangpahrang pahnih hna cungah Bawipa nan Pathian nih a tuahmi vialte cu na mit nih a hmuh cang; cu bantukin nan va phak laimi ram vialte cungah Bawipa nih a tuah lai. 22Nan ṭih hna lai lo, zeitintiah Bawipa nan Pathian cu an dohpiaktu hna a si,’ tiah ka ti.\nMoses Cu Kanaan Luh A Sianh Lo\n23“Cun khi caan ah Bawipa cu ka nawl i, *3:23-27: Nam 27:12-14; Deu 32:48-52 24‘Maw Bawipa Pathian, nangmah na salpa hi na lianhngannak le a ṭhawngmi na kut hmuhsak kha a thawk lawng na thawk rih, zeitintiah nangmah tuahmi thil bantuk le khuaruahhar na sermi bantuk a tuah khotu pathian, van ah siseh, lei ah siseh, ahodah a um? 25Ka lanhter ko, tiah kan nawl, Jordan ral i ram ṭha khi ka hmuhter ko, khi tlangram dawh le Lebanon khi,’ tiah ka ti. 26Sihmanhsehlaw nanmah ruang ah Bawipa cu ka cungah a thin a hung i a ka ngai duh lo i Bawipa nih cun, ‘Mah hi na caah i za ko seh, hi kong cu ka chim ti hlah. 27Pisgah tlangpar ah hung kai law, nitlaklei le chaklei le thlanglei nichuahlei kha hei zoh hna law, na mit in cuan tuah hna, zeicahtiah hi Jordan ral ah cun na kai lai lo. 28Asinain Joshua cu nawl pe tuah, amah cu forh law, thazang pe tuah, zeitintiah hi mi hna lu ah hin a kal lai i na hmuh laimi ram cu a coter hna lai,’ a ka ti. 29Cucaah Bethpeor ral i nelrawn ah khan kan cam.


A poi khawh tuk tawn ning hi cu aw: Hakha Ah Mai Van Lawm Par SAC Ralkap Nih An Tlaih - News and Media\nA poi khawh tuk tawn ning hi cu aw: Hakha Ah Mai Van Lawm Par SAC Ralkap Nih An Tlaih. Chin ramkulh, Hakha ah nihin June 11 zing sml 11:00 hrawng ah Hakha in Gawgaw lei kalnak chek gate ah Hakha Mann motor cu SAC ralkap nih an chek. Thantlang peng Dawn khuami Van Lawm Par a phone ah uniform he aa thlakmi hmanthlak an hmuh caah, CDF he pehtlaihnak na ngei an ti i an tlaih, tiah ralkap kuttang thawng ṭialtu FiftyTwo News nih a langhter.\nHi kong hi The Chin Post nih hlathlainak kan tuah tikah Van Lawm Par cu Thantlang peng Dawn khuami a si ko, tiah kan fehter. Relchap: Pyi ah sianginn hngah rian soktu hna cu SAC ralkap thuam hrukter in kuan tello meithal an tlaih ter hna Pago ramṭhen nitlak lei Pyi ah SAC ralkap kuttang um sianginn hngaktu hna caah rian an auh i, cu rian a soktu hna cu SAC ralkap thuam hrukter in kuan tello meithal an tlaihter hna i security an hngahter hna tiah tualchung mi nih an chim.\nThlakhat sing thum in sianginn hngah rianṭuan a duhmi caah rian an auh hi a si, rian an luh cangka in SAC ralkap thuam an hrukter hna.Cun Pyi khuachung no.5 sianginn hauka gate ah security an hngahter hna tiah tualchung mi pakhat nih a chim. Cu bantuk cu kan duhlo, phaisa zong kan pe duhhlah uh tiah rian chuahnak nawl an hal hna na in chuahnak nawl an pe hna lo. Thlakhat tlin tiang cu nan ṭuan lai, raltuknak hmun hmaisa ah auh nan si ah cun nan kal lai tiah an kan ti” tiin Pyi khuachung ummi pakhat nih a chim.\nPyi khuachung no.5 sianginn lampi hmaiah SAC ralkap nih um/kalnak nawl an phih na in sianginn kaimi ngakchia thlah/dong tu hna nih hauka ah SAC ralkap thuam he gate hngakmi kan hmuh hna tiah a chim. SAC ralkap thuam he security hnaktu kan hmuh hna hi zerhkhat hrawnglawng a si rih, cu hlan ah cubantuk hngah cu a umlo tiah khuami pakhat nih a chim.Credit – The Chin Post


Khamhnak Hi Zeitindah Khanning A Si?\nKhamhnak Hi Zeitindah Khanning A Si?\nBia halh nak: "Khamhnak Hi Zeitindah Khanning A Si?"\nBia leh nak: Taksa si loin Thlarau leiin na rawlttam bal maw? Na nunnak ah “hihi cu ka nunnak ah tling kho seh law tiah” na hlam ngaimi a um bal maw? Na nunnak ah zei thil na tuah hmanh ah diriam kho loin na um bal maw? Lungdong ngai le vansang au in khua na sa bal maw? Cu ti a si ahcun, Jesuh Khrih hi na herh! Jesuh Khrih nih, “Kei cu nunnak changreu ka si. Ka sinah a rami cu an rawlttam bal ti lai lo i a ka zummi poah cu an ti a hal ti lai lo” a ti (Johan 6:35).\nHnabeidong in na um bal maw? Ka nunnak hi sullam a ngei lo tiah lungdong in na um bal maw? San ka tlai lo tiah lungdong in na um bal maw? Khua tuaktan awk thei loin na um bal maw? Jesuh Khrih nih hitihi a ti, “Kei cu vawlei ceunak ka si. A ka zulmi poah cu muihnak ah an vakvai bal lai lo, nunnak petu ceunak tu an ngei lai” a ti (John 8:12).\nNa nunnak hi innhrenh chung bantukin an ummi ah naa ruat bal maw? Nun zalonnak hmuh duh ah chuahnak kutkhar na kawl bal maw? Nun duhdimnak chungah luh i nuam tein um ziar hi na hlam bal maw? Jesuh Khrih nih an hngah ko, “Keimah cu luhnak kutkhar ka si; keimah min in a lutmi poah cu khamhnak an hmu lai. A lut a chuak kho lai i nun duhdimnak hmun a hmu lai”a ti (Johan 10:9).\nMidang nih an i deuh bal maw? Midang nih an i hleng bal maw? Na hawikom nih bochan awktlak loin na cungah an um bal maw? Midang nih an i sersat bal amw? Midang nih amiak kawlnak menmen ah an i hmang bal maw? Jesuh Khrih nih hitihin an ti, “Keimah cu tukhal ttha ka si. Tukhal ttha nih cun a tu caah a nunnak a pek sian. Keimah cu tukhal ttha ka si; ka tu cu ka theih hna i anmah zong nih an ka theih ve” a ti (Johan 10:11, 14).\nThih hnuah zeitindah kan um timi hi na ruat bal maw? Na nunnak hi a rawk khomi le a rop khomi thil sawhsawh caah nun peng hi na si vang bal maw? Ka nunnak hi sullam a ngei taktak lo hlah maw tiah lungawttawm in na um bal maw? Na thih hnuah nun tthan na duh maw? Jesuh Khrih nih zeidah a ka tuahpiak timi na thei maw? “Keimah cu thawhtthannak le nunnak ka si. Keimah a ka zummi cu a nung lai, a thih hmanh ah a nung lai, a ka zummi poah cu a thi bal ti lai lo” tiah Jesuh nih a ti (Johan 11:25-26).\nNa nunnak ah Thlarau rawl na tam tawn men lai. Na hngalh loin thil dang hna in khimter naa zuam tawn men lai, nain na khim kho bal lai lo. Jesuh Khrih lawng nih na Thlarau rawlttamnak cu an khimter khaw lai. Jesuh Khrih lawng hi kan harsatnak chungin luatnak ah a kan luatertu a si. Jesuh Khrih lawng hi kan duh a tlintertu a si. Jesuh Khrih lawng hi kan hawi ttha le tukhal ttha taktak cu a si. Jesuh Khrih hi khamhnak lam kan hmuhnak taktak cu a si.\nNa Thlarau rawl a ttamnak, hnabeidong in na umnak, na nunnak ah lungdong in na umnak vialte hna aruang hi Pathian he pehtlaihnak na rak ngeih lo caah a si kho men. Bible nih a chimmi cu kan zapi in kan sual dih cio ko hna i, Pathian he pehtlaihnak a ngei lomi kan si” tiah (Phungchimtu 7:20; Rom 3:23). Ka nunnak a lawng tuk na timi hi na nunnak ah Pathian a um lo caah a si. Minung cu Pathian he pehtlaihnak ngei ding in sermi kan si. Kan sual ruangah Pathian he pehtlaihnak kan ngeihmi hrawh a si. Kan sualnak nih zungzal hmanh in Pathian he tthen ding ka si (Rom 6:23; Johan 3:36).\nMinung kan nunnak ah duhdim nunnak ngeih kan duh ahcun Jesuh Khrih lawnglawng hi lam ttha taktak cu a si. Kan sualnak cu kanmah nih tuarter loin amah tu nih a kan tuarpiak (2 Korin 5:21). Kanmah thihnak ding ah a kan thihpiak (Rom 5:8), kan sual ruangah kan hmuh dingmi dantatnak zong amah nih a kan inpiak. Ni thum hnuah Jesuh Khrih cu a thotthan, thihnak le sualnak a teinak cu a thawhtthannak nih a langhter (Rom 6:4-5). Jesuh Khrih nih zeicadah hihi a tuah? Jesuh Khrih nih a chimmi cu “Ahohmanh nih hi nakin a ngan deuhmi dawtnak an ngei ti lo, cucu a hawile caah a nunnak a thappiak hna” a ti (Johan 15:13). Kan nun khawhnak ding ah Jesuh Khrih nih a kan thihpiak. Jesuh Khrih ah kan zumhnak kan chiah, kan sual man a kan thihpiak tiah kan zumh, kan sualnak vialte ngeihthiam a si cang tiah kan zumh ahcun khamh kan si. Kan sualnak ttawl dih a si cang. Pathian he pehtlaihnak ttha tein kan ngei kho cang. Kan nunnak ah duhdim nunnak a um cang. Thawhtthannak nun kan ngei cang. “Pathian nih vawlei hi a dawt hringhren caah a Fapa ngeihchunte kha a pek, a zummi poah cu a thi bal ti lai lo, zungzal nunnak an ngei cang lai” a ti (Johan 3:16).


PATHIAN KA ZUM LO TI TU MIZORAM RAPPER MINTHANG G’NIE – Chin 11 News\nPATHIAN KA ZUM LO TI TU MIZORAM RAPPER MINTHANG G’NIE\nMizoram Rapper G’NIE bia an hal nak ah, hi ti hin a chim, Pathian hi ka zum lo, ka hreh lo, kaa nuam, kaa lawm, thih zong ka tih lo, ka hna ngam fawn i pa thian hi ka hreh lo, zei bantuk harnak ka ton hmanh ah Pathian hi ka au bel lo. Harnak na ton ah cun na herh ko lai tiah ka ti hlah uh nan thei loh daiten um ko uh Pathian hi ka ko bel lo hrimhrim.\nzei ruangah dah Pathian cu na zumh lo an ti i, Pathian ka zumh nak ding a ruang/chan hi ka hmu ve lo kei cu. Thla zong ka cam bello. Cun kei cu minung zong hi ka hreh tuk lem hna lo, mah um i um hi ka nuamh nak bik si ko a ti. Mi huat zong hi ka nei hlei lo tiah a chim.\nKhrihfabu zongah ka um bello, a voikhat nak Studio i ka lut hmasa cem cu 2007 ah si. G’NIE hi a tulio ah cun mizoram Rapper lar le minthang a si. Frederick nih cun Pathian a um loh tihi si lo in, a um ko nain an duh ning le an hreh ning i Pathian a phuang lo ruangah kan zum lo an ti nak hi si tiah a chim.


Malaysia, Pudu lockdown ah aa tapmi cheukhat bus in an kalpi hna | THE CHIN EXPRESS\nby Hniang Zi May 19, 2020 May 19, 2020\nKan theih cio cang bantuk in Covid-19 mizaw tampi an hmuhnak Pudu sang cu Malaysia cozah nih lock down a tuah i nizaan he tuni he mi cheukhat cu bu in an kalpi hna.\nBus in kalpimi pawl cu tlaih dingin kalpimi siloin Quarantine chiah dingin an kalpimi hna a si tiah Alliance of Chin Refugees nih a thanh.\nPudu area chungah aa tapmi hna nih theih a herh ngami cu sibawi te nih Covid-19 zawtnak an test i zawtnak a ngeimi pa khatkhat an hmuh ahcun an kalpi lai.\nCovid-19 zawtnak ngeimi pakhat an hmuh ahcun amah lawng siloin inn khat ah a um ttimi dihlak cu Malaysia Ngandamnak Vuanci Zung nih a timhtuanmi hmun ah Quarantine chiah an si lai.\nMalaysia Ngandamnak Vuanci Zung nih atu hi Pudu sang chungah aa tapmi cheukhat pawl cu bus in a lak hna i tlaihkhihmi an si lo ti kha mipi nih kan theih a herh.\nCovid-19 zawtnak ngeimi an hmuh ruangah a herh ningin Quarantine chiah dingin an kalpimi hna a si. An kalpi mi pawl cu Ngandamnak Vuanci Zung nih a timhtuahmi hmun ah an chiah hna lai i ngandamnak le dinei awk caah lungretheih ding a um lo. Anmah nih an tawlrel piak dih hna lai.\nPudu sang lockdown nak hmun ahhin Bangla lawng siloin Chinmi zong Quarantine chiah dingin kalpimi an um. Pudu sang ah a ummi le an chungkhat pawl nih an lungretheih tuk caah Chin Ralzaam Bu sinah phone an chawnh hna i an tlaih hna tiin thawng an thanh.\nAn tlaihmi hna si loin Quarantine chiah dingin an kalpimi hna tu a si.\nChin Ralzaam Bu hruaitu pawl zong nih lockdown nak hmun ah aa tapmi Chin miphun caah rian an ttuan cuahmah lio a si. Lockdown nak hmun ah aa tapmi pawl cu kan miphun nih kan in philh hna lo.\nLockdown nak hmun ah aa tapmi hna zong nih nanmah le nan chungkhar ngandamnak ah biatak tein nan i ralrin a herh. Covid-19 zawtnak a karhnak hnga lo nawl ngeitu nih nawl an chuahmi zulh a herh. – ACR\nMalaysia um Chinmi pawl cu tlaihkhih kongah thinphang in an um


Ttang-tek Le Hmaibel AKang mi Pawl Le Arsik ANgei Mi Pawl Caah | Faiceu News\nInnpiNgandamnak le DawhnakTtang-tek Le Hmaibel AKang mi Pawl Le Arsik ANgei Mi Pawl Caah\nCuarzawt nak (Ringworm) , Ttangtek Le arsik pawl a ngei mi caah\nCuarthak zawtnak le hma , Ttang tek, Hmaibel a kang mi Le arsik pawl hna hi thinphan awk a si mi damlonak cu an si lo nain taksa zoh a dawhter lo leng ah um khua a nuam lo. Mah Le mah i zumhnak (confidence) zong a zorter.\nCaan tawi te Chung ah Ttangtek ,Hmaibel Kang mi Le Arsik pawl ti bantuk aa damter kho deuh tu kawlsi (Myanmar Tta -Yin- Se ) hi hmang ve tuah usih . Zei tin dah Sii- ai kan ser piakning cang a si lai . A fawi te ko Atang lei Bantuk in tuah piak khawh i zuam.\nPiat (Onion ) kha a hawng na hawh dih hnu in riam law dipte in rial . Cu ti na tuah dih hnu ah khan khengkur Chung ah chia Law reite hang kha hei surh chih Law cawhpiak. Tu cu, Sii -ai na ser dih cang caah, (Ringworm) cuar zawtnak / cuar thak hma a zawnka ah Le hmaibel a kanghnak zawn ah Le na Ttangtek Le na Arsik ka zawn ah Khan sii cu nikhat ah voi hnih thuh khawh peng i zuam .\nZaan an it lai ah na hmai kha tilum te tawl piak Law sii cu na thuh piak lai. mah hnu cun zei hmanh tuan ti lo in it piak cang ko.Cu ti cun ni 5 Chung hrawng pehzulh te in sii cu thuh piak law a ningcang deuh suamao ko lai. Na taksa a dawh lai na um khua nuam deuh lai tiah Hmat-suh nih a tial.


President Trump nih Thlahnak Bia Hitin a Chim - VIDEO - THE CHIN EXPRESS\nPresident Trump nih Thlahnak Bia Hitin a Chim – VIDEO\n45nak US President Donald Trump nih tuni ah thlahnak bia atanglei bangin a chim.\nPresident Trump: Ka phunhawi American hna; kan ram serṭhan ding, kan ram limhang ngeihter ṭhan ding le kan ram cozah nih a rammi hna a dawtnak lenter ṭhan dingin, liamcia kum 4 ah rianṭuan kan thok.\nA tawinak in chim ahcun, American mi vialte caah ‘America a Liannganter Ṭhan’ dingin rianṭuan kan thok.\n45nak US President ka ṭuan caan a hung dongh cang bang, kan hlawhtlin ṭimi kongah i lunghmuih takin nan hmai ah ka dir. Tuah dingin kan rat hnawhmi cu kan tuah khawh dih, cun adang zong tampi kan tuah.\nTu zarh ah, cozah thar nih rianṭuan a thawk lai. America ram him tein zohkhenh sehlaw, ṭhanchoter chin seh tiah thla kan campiak. An hlawhtling hraam seh ti kan duhpiak hna. Cun, an vanṭha seh ti zong kan duhpiak hna.\nChingchiah awktlak kan lamthluan a hlawhtlin tertu hna cungah lunglawmhnak bia chimta ka duh. Pakhatnak ah, a sunglawi tukmi kan First Lady Melania nih na ka dawt i tha na ka pekmi cungah kaa lawm tuk hringhran. Ka fanu Ivanka, ka tupa Jared le Baron, Don, Eric, Tiffany le Lara hna nih ka vawlei hi ceunak le lawmhnak in nan khahter caah kaa lawmtuk.\nVice President Mike Pence le a ṭha tukmi a nupi Karen le an chungkhar dihlak cung zongah kaa lawm tuk. Cun, White House rianṭuan lutlai Mark Meadows le America caah a thinlung le ruahnak pek in aa zuammi vuanci zung kip i rianṭuantu vialte le kan cozah zung kip rianṭuantu vialte nan cungah kaa lawm tuk.\nCun, White House Ralkap Zung rianṭuan vialte nan cungah kaa lawm tuk. Marine One le Air Force One rianṭuan vialte, Ralkap vialte le kan rampumpi state le khua palek vialte nan cungah kaa lawm tuk.\nAhlei in, American mipi nan cungah kaa lawm khun. Nan caah president ka ṭuanmi kaa lawmhnak hi bia nih a tlinh lo. Caanṭha tuk nan ka pek caah kaa lawm tuk hringhran.\nAmerican pawl cu khat le khat kan ruahnak aa dang peng ko lai nain, kan ram a ngandam sehlaw ṭhangcho taktak sehlaw ṭha seh ti a duh dihmi, zumh awktlakmi le daihnak a duhmi rammi kan si ti hi zei tik hmanh ah philh hrimhrim hna hlah usih. A ṭha tukmi ram kan si.\nKan hluttaw an baohmi nih American vialte tuksum in a chiah dih hna. Ramkhel buainak cu American nih kan sunhsakmi vialte doh asi, zeitik hmanh ah kan zohsawh kho lai lo. Ahlei in atu hrim cu, party dang huatnak kaltak in kan duh ciomi lei ah lungrual tein kar kan hlanṭi hrimhrim a herh, ati.\nA sau cang caah a rel zuam lomi kan tam sual lai, mah vial hi si rih seh. Mirang holh a fiangmi nih cun atang video ah tling tein ngaih khawh asi.


APOITUK KAWLRAM CU THAWNGPANG CHIA NGAINGAI A SI KO CANG E – The Chinlung Post\nAPOITUK KAWLRAM CU THAWNGPANG CHIA NGAINGAI A SI KO CANG E\nAugust 23 ah covid-19 zawtnak angei thar mi minung 6 an i chap, Rakhine ram kulh Sitwae khua ah ram leng khual tlawng mi si lo in, ram chung a um mi zawtnak a ngei thar an i chap than, A poi ko Rakhine ram khulh ah August 16 khan biatak tein hi zawtnak hi a karh chin caah, Ttuan vo ngeitu zong an lungre thei i tucu, Rakhine cu Lockdown tuah a si. Zawtnak a karh tuk ruangah Internet line zong on piak an sinak hnga hal piak nak zong an tuah hna, Ni ruk nisarih chungah kawlram ah minung 53 an i chap, atam deuh cu Rakhine ram kulh chung mi an si. Rakhin ram chungah covid19 zawtnak a ngei mi 85 an phan cang.\nTuzarh chungah Rakhine ram zawtnak a ngeimi a karh tuk caah, Yangon lei doctor le mizaw zohkhenh tu le si le ai he tiin Minung 24 Rakhine ram kal dingah tuni an i thawh, Kawlram chungah covid_19 zawtnak angeimi minung 450 an phan cang athimi 6, Adam than cangmi dizungin a chuak cangmi 335 an si cang, Kawlram chungah Yangon ah covid_19 zawtnak ngei mi an tam bik, a pahninhnak ah Rakhin, apathumnak ah chin ram a si. Fak pi in i ralring cio ko hna usih ttuanvo ngei tu nih tuah a kan fial mi tlam tling tein tuah khawh i zuam cio usih. We Media\nDortmund lentecelhtu Jadon Sancho cu Man Utd nih cawk an duh. Sancho umnak Dortmund nih August 10 kha a hnubik ni-caan an khiahmi a si, nain Man Utd nih August 10 hlan ah Dortmund nih an hauh zat phaisa an chuah kho lo. An lung cu tutiang a dong ve rih lo. Cawk khawh an izuam len rih ko. Hi kongah a mah Sancho a holh ve. “Thawngpang rel lo tein um kaa zuam. Voikhat kan rel sual ahcun kan thinlung kalpi sual a fawi tiah ka ruah. Thawngpang nih a kan hnorsuan kho. Cucaah kei ka caah cun thawngpang rel lo hi a si.\nCelhtual chungah a ttha bik tuah khawh izuam hi a biapi ah ka chiahmi a si. A hlei in training hi biatak tein ka tuah a herh. Ni fatin tthancho hi kei kaa zuammi a si. Nuam tein um i, mithmai pen tein um hi ka caah a biapi. Thawngpang hi ka rel taktak lo. Ni fatin tthancho izuam lawng hi kei biapi in ka ruahmi a si” tiah Sancho nih a chim. Germany thawngzamh nih a chimning ahcun Dortmund nih tu hnu season pakhat um rih dingin Sancho an lem kho tiah a ti. Sancho man cu Dortmund nih pound 108million an hauh, nain Man Utd nih an chuah kho lo.\nCharhchan : Daily mail Sport\nKa Nu Cancer In A Zawt Lio Ah Pathian Ka Challenge


Rung Lian Ceu Nih Uk Ling Thang Cu Zei Te Ah A Rel Lo, A Hlan Ka Tei Lio Nak Fawi In Ka Tei Lai: Video – Chin World News Evening\nRung Lian Ceu Nih Uk Ling Thang Cu Zei Te Ah A Rel Lo, A Hlan Ka Tei Lio Nak Fawi In Ka Tei Lai: Video\nOctober 21, 2019 October 21, 2019 Salai Van Sport\nRung Lian Ceu Nih Uk Ling Thang Cu Zei Te Ah A Rel Lo, A Hlan Ka Tei Lio Nak Fawi In Ka Tei Lai\nKhah Laipa tthawng Rung Lian Ceu nih Laimi chungah pa tthawng ti ve mi Uk Ling Thang cu a hlan kan rak i paih lio ah voihnih ka tei cang mi a si, Atu zongah i pai tthan usih law hlan ka rak teimi nak fawi deuh le awlzaang deuh in ka tei tthan lai,”tiah fing ko in a chim.\nKeimah nih cun voihnih tiang ka tei cang mi kha a thar in va singkhaw ‘chalance’ tthan cu ka tim ti lo, sinain amah nih a ka zuamcawh duh a si ahcun a ra laimi December thla ah khin rak ra sehlaw lunglawm tein ka cohlan lai i, kan i pai tthan ko lai. Tahchunnak ah keimah zong hi a ka teimi um hna sehlaw a thar in zuam tthan ka duh hna cun khuazei ka an umnak hmun paoh ah ka kal hnawh hna lai i, ka va singkhaw tthan ko hna lai.\nCu bantukin Uk Ling Thang zong nih a ka singkhawh duh ko ahcun December thla i, Indiana ah WPC nih tuah ding mi ah khin ka pai lai i, keimah he paih tthan a duh si ahcun khi tikah khin van ra ko seh.”tiah a chim. Rung Lian Ceu nih Uk Ling Thang kong a chim mi he pehtlaiin a tanglei bantukin Salai Lungthli Tum nih anmah pahnih ah a zumh deuh mi hna cu a chim ve.\nSalai Lungthli Tum: Ukling he cun 50/50 an c ko lai, kei cu Ukling ka zumh deuh.Ukling dah ti lo cun Runglianceu a tei ding an um rih lo. Runglian le Ukling an i din hlan chung cu kan Lai paih a thangcho chin ko lai. Ukling a paih lo cun paih ter loin Runglianceu kha WPC nih champion pe colh ko uh.\nA tang ah video kan rak chiah chih. Rung Lian nih Uk Ling Thang kong a chimnak zong ngaih khawh a si. Video a sau deuh caah na ngaih ahcun minute 12 nak ah khin zoh khawh si. Biahalnak: Nangtah Uk Ling Thang le Rung Lian Ceu ah hodah na zumh deuh ve? Atu ah i pai tthan hna sehlaw.\nRung Lian Ceu He Biaruahnak\nPosted by cmpage on Sunday, 20 October 2019\nPM Benjamin Netanyahu Nih Thanhnak A Tuah Cang, Tlangbawi Hna Bia A Tling Chin Lengmang


Chin Hrinfa Rual Hna Kan I Hlumhnak Ram Le Vawlei Kha Chinland Cu A Si — Salai Ephraim Thawngpang\nSalai Ephraim August 30, 2021\nCu Lungput Chan khi Asi Cang! “Arbawm aa thlainak paohpaoh cu kan ram” tiah MNF movement nih a rak aupi. CNF zong nih “Chin State” ati bal lo, “Chinland” ati zungzal; Chin hrinfa rual hna kan hlumhnak ram le vawlei kha “Chinland” cu asi ko. Tuni Chin State cu 13,000 Square miles lawng a kau; Chinland cu 35,000 Square miles leeng a kau i, tuni vawleicung ram 85 nakin “Chinland” hi a kau i a lian deuh. Tuni ahcun Chinmi hna nih Chin State tiate lawng huap lungput neih cu a bi deuh cang. Nichuah nitlaak khuachaak khuathlang a huap khomi “Chinland” lungput pi neih chan kha asi cang.\nChin State um milu hi cu sing 4 leeng fai lawng kan si. Chinland milu hi cu nuai 9 leeng kan phan lai, tiah milu a hlathlaitu C. Lalremruat nih a ṭial. Tuni vawleicung ram le hmun (countries & areas) 233 chungah 140 cu Chinland milu nakin an tlawm deuh. Switzerland nakin Chin hrinfa milu zat hi a tam i, Denmark le Norway milu let 2 tluk deng khi asi. Tuni ahcun Chin State chung a ummi milu ca te lawng rianṭuan le khuaruah cu a bi deuh cang. Rawn um le tlang um Chinmi vialte lengah vawlei kili Chin hrinfa huap lungput in rianṭuan le khuaruah chan kha a hun si cang. Hi a cunglei laihritlai minung hna hi tuanphung hngal hna nih an min ah “Chin-Kuki-Mizo” timi min bawm chungah an kan khumh dih. Micheu nih “Chinlung chuak” tiah kan zapi khi an huapter. Duhlian holh hmang nih “Zofate asiloah Zohnahthlak” an kan ti.\nHi miphun dihlak zapi i hrawm khawhmi “Tlangholh” kha kan ngei hna lo. Holh phun kan rum ngaingai i phun 30 leeng kan ngei. Kan zapihuap caholh caah kanmah holh hi a ṭhabikcem i aa tlakbik timi (Contesting Lingua Franca and Common Language) icuhnak le i-alnak ah caan tam ngaingai a rak liam i cu nih tamtuk thil a rak hrawh tawn. Tuni ahcun Chinram um holh vialte hi kan holh dih an si hna timi lungput; Chin hrinfa poah nihcun a tlawmbik Chinram chung holh phun 3-5 tal cu kan ithiampiak i kan itheihpiak hrim a hau, timi lungput neih chan kha asi cang.Kan zapi a kan huap khomi “Miphun Min” pakhat kan ngei hna lo. Kum saupi kanmah kan min hi a dikbik i a ṭhabikcem tiah icuhnak le i-alnak (Contesting Nomenclatures) nih kan kar lakah fak ngaingai in thil a hrawh tawn.Tuni ahcun Zo le Lai lungput ngei cu khuaruat kho deuh lomi ah chiah an si cang i, Zomi le Laimi min bak lawnglawng dirpi duhnak lungput cu a ruatṭhing i a bi deuhmi lungput ah hmuh an si deuh cang lengah Mizo min bakbak lawng dirpi duhnak lungput zong chan a doi kho deuh ti lomi lungput ah chiah deuh khi asi cang.\n1896 Chin Hills Regulation upadi (hnuah Chin Special Division Act 1948) nih Chin timi cu (a) Lushais, (b) Kukis, (c) Nagas, (d) Burmans domiciles in Chin Hills and the Chins of adjoining areas, tiah a hrilfiah. Hi upadi chung a cuangmi hi a hraam a fekbikmi Chin sullam hrilhfiahnak cu asi rih.Cu tluk cun Chin timi hi a huap-kau i a khuhmi khi a lian.Tuni ahcun Bawm ram zong ka ram, Zogam zong ka ram, Lairam zong ka ram, Zoram zong ka ram asi i, Chinram zong hi ka ram dih asi timi lungput. Kuki zong Chin, Chin zong Naga, Lushai (Mizo) zong hi Chin, timi lungput. Zofa zong ka si, Kuki zong ka si, Laifa zong ka si i, Chinfa zong ka si, timi lungput neih chan kha asi cang. Umnak hmunhma cio in min phunphun kan ngei hna nain “miphun pakhat, thisa khat, hrinkhat unau bak kan si” timi thisa lungput neih chan kha asi cang i hi vialte min zongzai kan ngeihmi hna hi kan min dih an si, tiah i pompiak, i upatpiak le i cohlanpiak chan kha asi cang.\nMinung rincop ramri (artificial boundary) nih ri kan thler chung rih hmanhsehlaw unau hna thinlung ramah ramri aa kham bal lo; ramri thlertu Bawinu tiva le Tio tiva nakin unau sinak thisen hi a chah deuh “blood is thicker than water” timi lungput neih chan kha asi cang.Hi bantuk khuachhak khuathlang nichuah nitlaak, rawn le tlangpar um Chinmi vialte a huap khomi lungput neih leiah a tlik in tlik izuam awk asi lioah Falam le Hakha tbk hrawnghrang hrik hna a hun vah ṭheo hin cun mi a simh tuk!!Halkha Khualipi cu Laiholh hmang ta bik deuh lawngin ruahnak bite (Lainization or Hakhanism) lungput kengin kan Khualipi ah Laiholh a thiam lomi Chin hrinfa dang hna phun dang deuhin zohnak le thleinak a um khin cun duh a nung lo ngai i a poi tuk!! Kan Jerusalem ahhin hnulei samtom maw hmailei samtom bik ti um hlah seh;\nHebrew holh, Arabic holh, Yiddish thlu lo, English thlu lo, Amharic thlu lo holhkip hmang nih himnuam tein tlawnleen an duhnak pangpar dumpi bantuk sisehlaw Judahmi zong Jentalmi zong Farasimi thlu lo, Sadusimi thlu loin nuam tein khua an sak duhnak le umṭhut an duhnak Khualipi ah cang tuah seh!!Kan tlang a san bantuk in kan cuanhning hmathlir hi sang ve seh; kan horkuang a thuh bantuk in kan khuaruahning thuk tuah seh; kan ram a kau bantuk in kan lungput hi kau ve seh, kan tiva le thli a thian bantuk in kan thinlung hi thiang ve sehlaw kan Chinram tlangcung pangpar hna aa dawh bantuk hin kan nunnung zong idawh ve tuah seh!!\nChinram cu Chinmi kan ta zungzal kha a si lai.\nTagged Chin Hrinfa Rual Hna Kan I Hlumhnak Ram Le Vawlei Kha Chinland Cu A Si\nRalhrangbu Sawmli Nih An Raltuknak Hriam Ngan He A Ra Cuahmah Mi Lak Pi Ah Ambush An Si →\n← Chinram Dothlennak Ah Dawnkhantu Bik Hi CDF Le CNF Nih Tawlrel Zawkzawk Uh


Gen. Min Aung Hlaing President A Chuak Ko Cem – Hakha Cherry\n2021 Cozah thar ah NLD nih Gen. Min Aung Hlaing hi President țhutdan an pek khawhmi asi. Daw Aung San Suu Kyi he theihthiamnak le lungtlinnak an tuah khawh asiahcun Gen. Min Aung Hlaing hi President țhutdan pekding caah 85% lam a um. Amah balte Gen. Min Aung Hlaing nihcun cuhlan a minmen Presidents pawl bantuk cu a duh lailo caah lungtlinnak tuah hi NLD nih an i ralring deuh ve lai tislah zumh a si.\nNLD nih Ralkap he siseh Tlangcung Miphun Party le Kusale pawl he siseh hmunkhat ah rian țuan loahcun kan ram dothlengnak hi asi kho tilo tihi an theih tuk. NLD nih Ralkap le Tlangcung Miphun pawl he lungrual tein rian antuanți loahcun 2015-2020 bantuk thotho asi lai i Phunghram remhnak ah siseh Daihnak peace process ah siseh kaarhlan khawhnak lam aum lo ti zong NLD nih an theih tukmi asi. Cun ralkap he hmunkhat rian an tuanti loahcun kan ram Sibuaizi zong hi țumchuak a panh deuh lai. Aruang cu kan ram Sibuaizi 60% hi ralkap ngeihmi (UU PAING) tangah aummi asi.\nUu Paing Company Sibuaizi hi 2021 ah United Nations nih Sanction tuah an timh cang hna. Ralkap an thin a phang tuk cang. Sanction in a luatter khotu cu NLD cozah lawnglawng an si.\nGen. Min Aung Hlaing le Ralkap ca zongah USDP nakin NLD nih cozah a tlaihmi hi a țha deuh tuk. Ataktak ahcun Ralkap nih USDP Cozah țuanding hi an duh baklomi asi. A ruang cu tampi aum. ICJ kongah siseh UU PAING kongah siseh Rohinya kongah siseh ICC kongah siseh USDP nakin NLD nih a bawmh khawh deuh hna lai. NLD cozah nih International (United Nations) sinah mithmaițha a hmuh deuh lai ticu Ralkap nih antheih tuk ve. USDP nih ralkap piahtana hi a phisin piak kho hna lai lo. Cuve bangin NLD zong nih Phunghram kongah siseh Peace process le Dothlengnak caah Ralkap thazaang an herhh tuk ve.\nNLD nih ralkap a herh bantukin Ralkap nih NLD a herh tuk ve caah 2021 cozah cu phundang ngai asi te lai tiahh ruah cio asi. Gen. Min Aung Hlaing President a chuak kho cem. Kan zoh hna lai cu.\nCredit-Israel Rolian Thawng


NIHIN CAAH PATHIAN BIA; Lungthin hi zeizong vialte nak in a zer bik: Rev. Za Thio - Khuaruah Har News\nNIHIN CAAH PATHIAN BIA; Lungthin hi zeizong vialte nak in a zer bik: Rev. Za Thio\nJeremiah 17:9; Lungthin hi zeizong vialte nak in a zer bik. Ahonihdah minung lungthin hi a hngalh khawh lai? Damh khawh ti lo tiang in a zaw cang. Pathian nih kan tuahmi sualnak le kan tuah lomi sualnak lawng a buaipi lo, kan lungthin zong a zoh.\nKan lenglei nak in kan lungput hi a buaipi i a ngiat deuh. Kan lungthin hi Bawipa nih a dah dih. Angaite tiah cun, kan tuahmi sualnak hna ai thoknak cu kan chunglei in asi. Tiva paoh cu tihna an ngei tawn. Cuve bang sualnak paohpaoh cu a hna an ngei ve i cucu kan lungthin hi asi (Mark 7:21). Kan lungthin kongah minung hi kan i lo dih.\nMidawh le mi dawh lo hi a leng zohah kan i dang tuk nain kan chunglei cu kan i khat dih, kan i lo dih ko. Kan lung chung hi ruahnak tha lo lawngte i a khah hi Bawipa nih a hmuh ciami asi (Gen.6:5).\nJeremiah profet nih “Lungthin hi zeizong vialte nak in a zer bik,” atimi hi a dikmi asi(Jer.17:9).\nAhman tuk. Kan lungthin cu a zer khe ko.Kan duhmi kan duh loh kan ti i kan duh lomi hi kan duh ti kan hmang. Midang chim hlah, kan sahlawh koko hmanh kan hnahchuah hna.\nMifale tanghra kungthu panga an hmuh hna ah kan lung ai nuam lo. Kan innpa vokpi nih fa a hrin i pa hra leng hna a hrin le kan thin a va hung. Annih fanu kha mirumpa nih, asi loah, bawi pakhat nih a thit la ti kan theih hmanhah thlacam kan zuam lo i pumh hna kan nuar.\nCu hna chung nih thii ting thongkhat an pauh ti thawng theih hna ah kan kaa a thaw lo. Minung hi ahohmanh an tha tuk lai tiah ruat hna hlah, a thin ci hna hlah. Kan i khat dih ko. Thawngtha chim kan kalti lio ah Pu Rung Ceu ( Australia ah a um cang) nih aka chimh bal.\nAn khuapa nih tupi ah ram an riahnak ah vom nganpi a kah. Cu thawng an theih tikah an innpa, tarpa a thin a hung i, “Duh bak hlah, duh bak hlah,” tiah zapi theih in a au ati. Aruang cu a vom hnit hna a ngan tuk i thong 70 hna i a zuar ahcun an inn kha canphio a cih la ti a phang tuk ati.\nMah pa hi kan hei sawi men na hnga in a ngaite tiah cun kan si cio ko. Minung cu nahchuah kan hmang dih. Hiti lungthin a ngeimi kan si caah pei, khamhnak co kan herh cu. Asi lo le, hrinthan kan herhnak asi cu! Nithum chung dawtnak kong kan relmi in kan hngalh ko.\nZiah agape dawtnak kan ngeih khawh lo? Kan lungthin pei a zer tuk i a zaw fam cu. Mizaw nih zei rian cu dah an tuan khawh? Kannih zong Pathian nawlbia le a kan fialmi hi zeitindah zawt bu cun kan zulh khawh la le, a ngah lo. Damh khawh ti lo tiang in a zaw cangmi na lungthin le ka lungthin hi kanmahte in kan thlop in kan damh kho lo.\nVawlei sibawi thiam bik zong nih an damh kho lo. Cucaah pei Bawipa nih hitin atinak asi cu. Lungthin thar kan peek hna lai i thlarau thar nan chungah ka khumh lai. Nan pum chung in lung bantuk a hakmi nan lung kha ka lak lai i titsa bantuk in a nemmi lung kha kan pek hna lai.\nKa thlarau cu nan chungah ka khumh lai i ka nawlbia he ai tlak in kan um ter hna lai i ka phunglam zulh in nan nung lai,” (Ezek.36:27,28). Pathian kan dawt i midang kan dawt khawh hna nak hnga kan herh cemmi cu Thiang Thlarau co le Thlarau i kha hi asi ko ( Rom.8:9; Efes.5:18).\nPaul nih Efesa khua zumtu hna a halmi hna bia in donghter ning. ” Nan zumh ah khan Thiang Thlarau nan rak hmu maw?” (Lam.19:2). Kan lungthin a zer tuk i a zaw cangmi damter tu cu Jehovah lawng asi i a damternak i a hmanmi si cu Thiang Thlarau hi asi. Bawipa nih thluachuah kan pek piak ko seh. Credit: Za Thio\nKalfah (Kidney) Hmang Mi Hna Caah Thawngpang Ttha Taktak Ka Vun In Hromh Hna\nCovid-19 hi minung ser mi a si tiah HIV zawtnak hmutu pa nih a chim\nThawngpang ttha taktak: Sapian ram zawngah Covid-19 in a thi mi anzor thluahmah cang\nSalai Lungthli Tum: CNLD phu hi zeidah an cang hoi? Falam peng ah a lar ngaimi MP hlun Pu Con Kheng zong CNLD in ai phuak ve\nMMA Ah Minthang Arak Si Hlan Aung La Nsang Nih Anun Ning Hmanthlak Hmang In A Langhter Mi Cu Uar Um Tak Tak


URO 2020-Christina Ronaldo nih record thar angeih than cang, zei bantuk record hna dah a ngei? – Kawltu Team\nChristina Ronaldo hi kanrak thei cio bangin World cup zong ah alar ngai mi asi bantuk in, atu Euro 2020 match zong ah record thar tampi angeih than-i, ram caah goal luhter tam bik 2 nak asi, a rauh hlan ah pakhat nak asi te lai tiah zum asi, atu ah hin ram caah goal aluhter cang mi hi (106) asi cang, midang record ngei mi hna a tei deng mang cang hna.\nEuro 2020 Group F match ah Portugal nih 3-0 in Hungary an tei, Captain Cristiano Ronaldo nih goal hnih an luhter-I, record thar angei, cun record atuah/ngei mi hna cu :-\nEuro Finals Round-ah goal luhter tam bik – Goal 11 asi (Michel Platini atei)\nInternational Major Tournament match suih tsm bik asi – 39 (Bastian Schweinsteiger a tei)\nEuro Tournament vawi 5 suih le goal luhter tam bik asi (2004,2008,2012,2016,2020)\nEuro match ah teinak hmuh tam bik player (12 – Cesc Fabregas le Andres Iniesta atei)\nCun Ronaldo hi Euro Finals Round-ah match suih tam bik player asi-I, match 22 a suih cang, ram caah goal luhter tam bik si ding in goal 4 long te aherh cang, mah goal 4 cu arauh hlan ah aluhter than ko lai tiin amah nih cun achim.\nAtu ah hin Portugal caah goal 106 aluhter cang caah ram caah goal luhter tam bik, Ali Daei cu (109) record ngeih lio asi, Christina Ronaldo nih hin goal (106) aluhter cang, arauh hlan ah World Record atuah te lai tiah beisei nak nganpi angei, player hna chung ah tangka hmuh tam bik zong asi, World record atuah te lai tiah an fan tampi nih an zumh mi asi.\n← ABSDF zong nih avawi 7-nak Urban Guerrilla Training an dih than cang, atu ah cun Min Aung Hlaing Uico pawl he an ithuat ve cang lai?\nGaza nih Israel PM thar cu alawmpi ko nain an ruah bantuk asilo, Israel nih tu zing ah khan Gaza strip bomb an thlak than ko cang, →


KIA Nih Rallokap Desel Phur Mawtaw 7 An Khangh Mi Cu A (+Video) Hi Rak Zoh Ve Hmanh Hih Lunghmui Bak – Buanchukcho\nKIA Nih Rallokap Desel Phur Mawtaw 7 An Khangh Mi Cu A (+Video) Hi Rak Zoh Ve Hmanh Hih Lunghmui Bak\nMay 18, 2021 admin RAMLENG THAWNG 0\nShan ram chaklei ah , nihnih chungah rallokap disel phor tu mawtaw pasarih KIA Nih An Kah Cang. Shan ramkulh chaklei Kuatkhai khua cozah lampi ah rallokap hriamtlai phu hña i disel phor tu mawtaw 7 cu nihnih chungah KIA nih kham in an kah tiah theih a si.\n” Nizan ah disel phor tu mawtaw paruk cu an kah, tu zingka zongah mawtaw pakhat an kah chap. Mawtaw kah cang mi hi pasarih a si cang ” tiah KIA lei in biachim nak nawl ngei tu tongmangham Nawbu nih a chim.\nKuatkhai khua pawng ah a um mi Namhpachi khua pawng ah tuzing suimilam 7:30 hrawng in 8:00 tiang KIA le rallokap hriamtlai phu hña kar ah kahdohnak a chuak tiah theih a si. Mansi peng lei zongah tutiang Mansi ah a ummi rallokap hriamtlai phu hña nih hriamngan hmang in an kah hña tiah theih a si. Mansi peng Mading khua lei zong KIA le rallokap hriamtlai phu hña kahdohnak a chuak i rallokap lei nih a hriamtlai minung thazang a chap hña. #Kachin waves, The Chin Post\nthawngpang dang : Lung A Fak Ko : Mindat mipi emergency i dornak ding ralzaam camp rianrang in a herh\nMindat mipi emergency i dornak ding ralzaam camp rianrang in a herh. Mindat caah emergency i dornak ding ralzaam umnak hmun rianrang in tuah a herh cang tiah Mindat khuapi mipi uknak phu thawngthanhnak lei tuanvo ngeitu pakhat nih a tanglei bantukin a chim.\n“Khuapi chung um mi za ah sawmkua cu ramtang ah humhimnak zeihmanh ngei lo in an zaam cang. Khuapi ah a taap mi cheukhat cu khualeng an chuah khawh lo nak dingah ralhrangbu nih lam an phih piak dih cang. Cheukhat cu buar pah in a si khawhnak lam in a zaam mi zong an um”.\n“Ralhrangbu nih thazaang tampi hmangin a doh caah mupi zawnruah in Mindat-CDF nih an hrial taak cang hna hnu zongah ralhrangbu nih mipi an hmuh mi poh an kah, an velh, inn le lo zong an hrawh piak thluahmah rih ko” tiah a ti.\nMindat khuapi chung cu ralhrangbu nih an lut i an inn chungah a um mi thuam an lak, tarnu tarpa hna lawng a um mi inn hna cu an luhhnawh i thil man sung, motor cycle tibantuk thilri duhmi poh a kan lak piak tiah an chim.\nInn cheukhat cu meithal a hme, a ngan he an kah hramhram mi zong a um tiah theih a si. A tu Mindat dirhmun zoh ah UN nih rianrang in a kan tuaktan piak lo ahcun tuhnu Ni 3-4 hrawng ahcun ralhrang kut in a thi mi thih, ei din ngei lo le zawtfah ruangah harsatnak tampi kan tong te lai tiah mipi uk tu phu tuanvo ngeitu pakhat nih a chim.\nMay 12-15 Mindat- CDF le ralhrangbu i kah ruangah ralzaam hi 3000 in 5000 kar an phan cang, a zaam mi milu hi ni fatin an um peng rih. A tu ah ralzaam pawl hi i kilhkamhnaj ding pakhat hmanh an ngei lo, an hnipuan te lawng in an um, ei le din zong an har ngai tiah theih a si.\nMindat uktu bu chungtel pakhat nih a chim ningah “ralzaam hna bawmh dingah pehtlaihnak hna an um pah ko nain a tu dirhmun ahcun bawmhnak zong mipi sinah phanh ding a har ngai lai” tiah theih a si. Than Lwin Khet News\nMindat ah miphun le ram caah nunnak liam mi an tam cang ko e, an min langhter a si\nSAC ralkap nih an kahthah mi Tedim khuami Pa Go Sian Mung @Munglek Cu CDF nih Kan In Ngaihchiatpi Hna


Minister Rian A Lawngmi Zaka Thim Dingah Ralbawi Hlun U Soe Htet Cu Chin Ramkulh Hluttaw Chungah A Konglam An Phawtzamh – THE CHINLAND POST\nMinister Rian A Lawngmi Zaka Thim Dingah Ralbawi Hlun U Soe Htet Cu Chin Ramkulh Hluttaw Chungah A Konglam An Phawtzamh\nTCP-Online| 2018 May 24| Chin ramkulh cozah rian ah atu lio a lawngmi Minister zaka ah thim dingin ralbawi hlun rak tuan balmi le atu lio Amyotha hluttaw ah Director chang simi U Soe Htet cu Chin ramkulh hluttaw nih tuni tonpumhnak an tuah lio ah a konglam cu hluttaw palai sin ca in phawtzamhnak an tuah.\nHluttaw Speaker chang U Aung Taan nih “U Soe Htet hi Paletwa pengmi a si. A konglam pawl cu hluttaw palai nih thei cio hna seh tiah tuni khan palai cio sinah ca he phawtzamhnak zong kan tuah. Amah kong hi hmailei ah kan ceih than te ding a si” tiah Khonumthung thawmzamhca sin a chim.\nChin ramkulh Sipin, Electric le Industry minister Salai Isaac Khen cu rian a tei lo ruang ah amah lungtho te in dinhnak ca a tial. Cu ca a tialmi cu Myanmar rampi President U Win Myint nih phungningte in May 17 ah cohlannak le riandinhnak cathanh a chuahpiak.\nMinister a thar thim than ding kong he pehtlai in Pu Zo Bawi nih cun “Sipin minister airawltu ding minister thar cu thim a si te ko lai. Sihmanhsehlaw, zeitindah thim a si lai, zeitik ah dah thim a si lai. MP chung in thim a si lai, a lenglei thiamsang (expert) dah thim an si te lai timi cu zeihmanh aa fiang rih lo. Cun, hi kong cu May 24 ah tuah dingmi Chin ramkulh hluttaw caanhmaan tonpumhnak ah ceih a si rih lai lo. Duhsah in ceih a si te lai” tiah The Chinland Post ah a rak chim.\nNain, tuni hluttaw tonpumhnak ah Minister zaka ah cozah nih thim an duhmi ralbawi hlun U Soe Htet cu a konglam zong hluttaw palai cio sin phawtzamhnak an tuah. U Soe Htet cu Chin ramkulh Sipin, Electric le Industry Minister ah thim a si ding le ding lo ding kong cu theih a si rih lo. A ralaimi hluttaw tonpumhnak ah biafiang zong a chuak than te lai ti kan theih.+++\nPrevious Rihkhawdar Khuami Nih Vice President Sinah Dinti Lakpiak Colh Ding In An Hal\nNext Kalay Peng Siang Cachim 61 Nih Cozah Sianginn Minung 1500 Renglo Sin Ah Laica An Chimh Cang Hna Lai


PDF Plaw Nih Ralhrang Motor 2 Bomb In Anpuah Athi Mi Le Hliam Tuar Ralhrang An Tam\nMain Editor June 26, 2021 Leave a Comment on PDF Plaw Nih Ralhrang Motor 2 Bomb In Anpuah Athi Mi Le Hliam Tuar Ralhrang An Tam\nRalhrang hna cu an motor bomb nih apuah hna hnu in motor lampi thluangthluan cu meithal an puah thluahmah I mipi lei pakhat meithal kuan nih akhen, cun Caw pakhat le Rang pakhat cu ralhrang meithal kuan khen nak in an thi tiah PDF nih cun an chim. Cun nihin chun sml.2 hrawng ah ralhrang hna cu Kandaunt, Min Taing Pin, le Latpukan khua hna ah an lut I meithal cu an duhnak lei poahg sawh in anpuah I Pale peng chung i NLD zung pawl cu an hrawh hna tiah Local Media pawl nih cun an tial. Source BAP\nThawngpangdang….Minak Pa George Floyd Arak That Tu Pa Cu Bia Anceih Piak Cang: 2020 may thla ni 20 lio ah khan Derek Chauvin police riangsang tlai asi mi pa nih hin\nGeorge Floyd cu a tlaih lio ah ahnawng ah a khuk in arak nenh I ka thlah ka thaw ka chuah kho lo tiah arak au len na in athla lo caah George Floyd Cu arak thi. America minak pa George Floyd thih nak kong he pehtlai in Derek Chauvin cu Minnesota District biaceih zung ah bia an ceih. Police rank ngei hlun Derek Chauvin cu June 25 ah khan biaceih zungah bia ceih piak I Kum 22 le thla 5 thong tla ding in dantat nak an tuah. Source zalen\nKIA Pawl Nih Ralrin Nak Cathanh An Cuah Ning In An Tuah Cawlh →\n← Kachin Ram Le Shan Ram Ah KIA Le Ralhrang Fak Ngai In An I Kap


AMAK KHOTUK. BAWIPA PATHIAN HI KHUARUAHHAR TAKTAK PATHIAN ASI – The Chinlung Post\nBawipa Pathian Hi Khuaruahhar Taktak Pathian Asi. PATHIAN nih Paletwa ralzam har tongmi hna ca ah rian a ka fial bang in mitthli he lung lawm te in ttuan kaa tim. Ka ca rianttuan ah sawm ve hna law a duh takmi nih in bawm hna seh tiah zahan zan ah a ka chimh. An in bomh lo zongah KEIMAH nih kan ttuanpi lai i na tlaamtlinh ko lai tiah a ka chimh chih fawn.\nPATHIAN nih bia a ka chimh ti hi ka chim ngam lo. Cu cu a tu har tongmi hna ca ah rua tung le danih ngaidii hmang lo in thing tung le canphio cih in inn na sak piak hna lai, a ka daw mi nih in bawm hna seh a ka ti mi a si. Ngeih lo bu in thing tung le canphio cih in inn 18 sak cu a fawi bak lo. Ka ngeihlah nawn kha BAWIPA nih a theih i phanghlah bawmtu kan thlah ko lai tiah a ka ti chih.\nNi hin cu an inn tthial ah kan kal tthan. Ruatung le danih dii in cih kan timh lio ah BAWIPA nih minung a van thlah taktak hna i ka ning a zak tuk i mitthli he thla tu ka cam. BAWIPA nih canphio inn in inn hnih sak ding ttuanvo lak ding in a van thlah mihna an si i tangka ting 10 ( 1000000 MK ) an van Kan peek taktak. BAWIPA hi khuaruah har PATHIAN taktak a si. Bomh le tel a duh vemi inn khat saknaak ah ting 7 ( 700000 MK ) in i tel khawh a si. BAWIPA nih thluachuahnaak in pee ko hna seh. Credit: JP Biak Tin Sang.\nThawngpang Dang Relchih:Thantlang sii-inn quarantine a chuah thaizing ah a thimi Pi Biak Sung cu siibawipi Dr. Tun Pwar nih a thlop duh lo tiin chungkhar an lung a fak. Thantlang sii-inn ah i thlop dingin Mizoram Thekte khua in an ratpi mi Pi Biak Sung, kum 70 cu quarantine a luhnak in a chuah a thaizing December 15 chun ah a thi. I, quarantine a um lio ah siibawipi Dr. Tun Pwar nih a thlop duh lo tiin chungkhar an lung a fak.Hi kongah Pi Biak Sung i chungkhat Thantlang um Pi Khual Dim nih “Kan Pi hi a lung le a kal le a thluak lei dam lo in a zual ngai.\nMizoram COVID rai ruang ah Aizawl lei ah kalpi awk a that lo ca ah Thantlang sii-inn ah an van ratpi. Lampi zong ah keimah nih ka va don i thi in a luak. Ramdang mi an si ti in quarantine ah chiah a si. Cutluk i mizaw a si ko mi cu quarantine ni hleili a um chung ah siibawipi Dr. Tun Pwar nih a thlop duh lo, i a zoh lo. Cucaah a chuah thaizing ah Dr. Hmuh Thang sin ah kan kalpi i thlop manh lo in a kan liamtak. Dr. Tun Pwar nih hin kan pi quarantine a um lio ah hin a thlop awk a si. A thlop duh lo mi cung ah kan lung a faktuk, ngaihthiam a kan hal lo ahcun aa tlak ning in taza ka cuai lai,” tiah The Hakha Times ah a chim.\nPi Khual Dim nih a chim ning ah cun, Quarantine a luhka ah a thi le a zun an check mi lawng a si. Sibawipi Dr. Tun Pwar nih a zoh lo. Quarantine a chuah lai zan thum chung lebang cu a it kho lo.Lian Lian pa sin kan phanh pi a thih ah Lian Lian pa zong nih ‘A thi baan in pei nan van ratpi cu’ a ka ti,” tiah a chimchap. Hi kong ah Thantlang Sii-inn siibawipi Dr. Tun Pwar The Hakha Times nih a hal i a lehnak ah “Amah hi Thantlang sii-inn ah hin i thlop ding in a ra mi zong a si lo. Ramdangmi an si i, voi hnih tiang kan cah hna. Nan rat lo ahcun taza kan in cuai hna lai tiah kan ti hnu ah an ra i quarantine ah kan chiah mi hna an si.\nSii thlop ah a ra lo i thlop awk an tha lo,” tiah The Hakha Times ah a chim.Pi Biak Sung quarantine a um chung ah na zoh maw? tiah The Hakha Times nih hal mi a lehnak ah “Keimah nih a tlawmbik voi hnih ka zoh. Hihi Thantlang COVID Committee nih a phung ning in kan tawlrel mi a si. COVID Committee ah hin khuami upa zong an i tel ko. An chuah hnu ah sii hi thleng in sii dang zong ding sehlaw hngalh a si lo.Hi bantuk lungzawtnak cu zeitik caan poh ah ruah lopi in thih khawh a si,” tiah The Hakha Times ah a chim. Sibawi dang nih an zoh maw ti mi kong ah Pi Khual Dim nih “Dr. Ly Ly nih ‘Voi hnih ka va zoh. Rian hi sii-inn mizaw le quarantaine lei ti in kan i then hna’ a ka ti,” tiah a chim. Hi kong ah Dr. Van Lian Hum nih “Hi kong he pehtlai cun kei cu ka theih mi a um lo. Siibawipi Dr. Tun Pwar nih a theih lai, amah hal ulaw a tha,” tiah The Hakha Times ah a chim.\nChungkhar lei in Pi Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si. A rian cung ah a mawhbak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim. Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi. Credit: The Hakha Times


CNA kan bawmh duh hna lo a si ahcun dai tein um ko hna usih. – Hakha Cherry\nCNA cu bawmh ding an si ti lo. Mi sawhsawh nih ttialmi hi cu ruahpiak thiam a si, nain lungfim le khuaruat kho deuh nih CNA cu bawmh ding an si ti lo. KIA le KNU tu khi bawmh ding an si. tiphun in caa kan ttial hi cu a poi deuh ngai.\nKIA le KNU tu bawmh ding an si kan timi khi bawmh kan timh taktak hna ruang ah si loin serlei in le bianeng in kan chimmi a si i, hi bantuk serlei le bianeng hi atu lio caan ahcun kan ram le miphun nih a herh lo bikmi an si. CNA kan bawmh duh hna lo a si ahcun dai tein um ko hna usih. Bawmh duh lo cu minung phung a si ko, nain kan bawmh duh hna lonak kong kha arpi bang khuapi theih in daak len i bawmh a duhmi hna thachiatnak le bawmtu minung an zornak ding in cattial len hi kan i ralrin awk a herh.\nAtu lio caan, kan hmai ah donak nganpi a chuak khomi dirhmun ah hin hriamnam aa putmi kan ralkap hna hi dirpi, ttanpi le ngeihchiah in thazaang pek an herh lio a si. Mipi kan i lungrual taktak zong a herh lio a si. Pakhat le pakhat i doh le i soi caan a si lo i huatnak bia le rem lonak bia in i ti caan zong a si lo. Nih hi a ttha tuk nain ruak humh lio caan ah nih len phung a si lo. A caan hi zohthiam a herh.\nKIA le KNU bawmh kan duh taktak ko hna a si le bawm fawn ko hna usih. Bawmhnak cu pumpak nawl a si. Asinain kan philh lo dingmi cu ram chung raldonak (civil war) chuak sehlaw KIA le KNU nih an ram chuahtak in kan ram an kan venpiak bal lai lo i kan ral an kan dohpiak bal fawn lai lo. Kan miphun le ram caah Kawl ralkap meithal kuan le bomb lakah nunnak pe in a va lut dingmi le ral salu aa tlaih dingmi cu kan CNA thotho hi an si ko lai.Credit-Roro Fambawl\nKan ram kongah lung rethei le ngaihchia in kan um lio asi nain Pathian thawngin Nihin cu Rev. Carson le Laura philh lo nak caah tuahmi conference ah Laitlang i Mission rian an tuan nak kong chim dingin Rev. Dr. Robin Stoops (Executive Minister of Nebraska Region) nih a ka sawm ve i minute 20 tluk bia chimnak ka ngei ve.\nConference cu Rev. Carson Kawlram a rat hnu ah a voikhatnak USA i caan karlak a kir lio 1894 ah Pastor a tuannak Khrihfa bu Gibbon Baptist Church ah asi. An nu pa tein Nebraska Baptist Seminary ah bible siangin an rak dih hnu ah khua an rak sa colh i kawlram ah missionary in an rak kal colh.\nHman kai thlaknak Pulpit hi kan siangbawi Rev. Carson nih pastor a rak tuah lio i thawngtha chimnak ah a rak hman mi pulpit asi.\nBawipa kailawm tuk hringhran Siangbawi pa a rak dirnak Pulpit theng te ah na dawtnak kong chim dingin minute 20 tluk na ka dir ter ve caah kailawm, na Minthiang kan thangthat tuk!Credit-Vai Bawi Kam Zaitu


MAH SI NIH HIN VANRAM KAINAK LAM A DONGH: KANYE WEST – The Chinlung Post\nJuly 12, 2020 admin Knowledge 0\nCoronavirus Kaakuaisi nih hin Vanram kainak a donh tiah Kanye West nih a chim. Vawlei cung minthang Kanye West nih a chimmi bia cu khuaruahhar ngaingai asi ko. Coronavirus Vaccine hi sahrang number asi tiah a chim. Kanye West nih aliamcia zongah khan Coronavirus konglam a rak chim cang.February thla hramthok hrawngah khan zawtnak nih Kanye West hi a rak tlak ve cang.\nJuly ni 4 ah arak chimmi cu tukum US thimnak ah hin President ka cuh ve lai tiah thanhnak a tuah. Hi bia a chimmi hnu ah mirum taktak asimi Tesla company angeitu Elon Musk nih thanhnak avun tuah colh ve. Atimi cu Kanye West president aa cuh ahcun ka dirkamh colh lai tiah a chim ve.Tutan ah Kanye West nih coronavirus zawtnak konghe pehtlaiin a chimmi hi minung tampi zong an ruahnak aa dang cio hna. Coronavirus vaccine hi Sahrang chinchiahnak cu asi kho lo atimi zong an um. Culawng siloin hi coronavirus nih hin vanram kainak cu a dongh lai atimi zong an um ve thiamthiam.\nRelchih:Thluachuah Kan Timi Cu, Minung hmurka in a chuakmi ah cun lunghmui cemmi holhfang a si. Pumpak nunnak ah siseh, chungkhar khuasaknak zong ah siseh kan tlung zungzal seh tiah kan duhmi cu ‘thluachuah’ hi a si. Tthawl len zongah tthawl khawh lo mi ‘zawtfahnak, ngaihchiat mitthli tlaknak, zatlak puicimhnak’ tibantuk hna hi cu a kan palkai lo zongah a poi ah kan chiah lo mi an si, nain ttualmal in ka innchung ah khua a sa mi an si ve hna.\nPastor Mathew Paul nih a chimmi cu, ‘Thluachuah le lunglawmhnak nih khual lian bantukin a kan tlun tawn i puicimhnak, lungretheihnak, zawtfahnak hna nih hin cun chungkhar milu (members) pakhat bantukin a kan khuasak pi” a ti. Minung sinak ah cucu a dik taktak mi a si. Cutluk cun thluachuah kan timi hi hmuhton a har caah Pathian zaangfahnak le dawtnak in ‘lunglawmhnak’ kan tinco hnihkhat caan ah ngaihchiatnak vialte hmanh kha a khuhchilh dih tawn.\nKhakha vawlei thluachuah relning a si, sinain Thlarau mit in thluahcuah kan timi hi ai phun dang, cucu tlawmte kan zoh lai.Kan chim cia bang, thluachuah kan ti lengmang mi cu, fanu fapa thluachuah, kan saduhthah a tlin le kan chunmang a tak ram a si tik, ram ttha ram rum hmun kan phak, harnak chungin luatnak kan hmuh mi hna hi thluachuah sang bik le tha bik ah kan ruah theo.\nSinain cu thluachuah kan timi cung lila ah, zawtfahnak, puicimhnak, ngaihchiatnak tbk a phak tikah thluachuah kan rak timi kha a min kan thlen tthan. A sullam cu thluachuah diktak an rak si lo tinak a si. Cucaah thluachuah diktak cu zeidah a si ne kun? ti ruahlo awk ttha lo a si. Hi kongah thiamsang hna nih tampi an langhter i an fianh ko bu ah van char ve ka duhmi cu ‘thluachuah’ biafang a ratnak Greek holh “makarios” hi a si.\nA sullam cu mithmai tha hmuhter siloah velngeih ti’n ka charpiak. Pathian nih zumtu mi hna a kan hnakkar tenhnak le zaangfahnak kha ka chim duhmi a si, zeicahtintiah, zumlotu hna zong khi Pathian zatlang vel timi (common grace) an tingco ve ko nain zumtu mi hna nih ka tinco mi thluachuah he ai khat lo. Cucu thlarau thluachuah kan ti lengmangmi, thluachuah taktak kha a si.\nZeicahtiah, kannih cu hi vawlei thluachuah kan timi hna nakin a lian deuh mi le a sunglawi deuhmi thluachuah Khrih ah pek kan si i cucu vanram ah kan hmuh te dingmi a si (Efe.1.3).Cun mi thluachuak kan tinak cu lakfa a simi kha fa-tak ah a kan cohlan caah fa sinak kan hmu i Pa chungkhar ah telh kan si caah a thluachuahza kan i hrawm (Ef. 1:4-6). Culawng si lo, sual ngaihthiam mi zong kan si i tlanhmi mithiang kan si caah Khrih chung rumnak zong kan ngei (Ef.1:7-10). Khrih thawng cun zungzal rocotu kan si.\nThiang Thlarau kha pek kan si i cu Thiang Thlarau nih cun Pa nih a ka kamhmi tling khitkhat in kan hmuh tiang kan nun a kan bawm lai (Ef.1:1:11-14). Hi vialte hi thluachuah diktak cu an si. Cucaah, hi tluk a sunglawi mi a dong kho ti lomi thluachuah kan phuttawk lo in a kan hrawmhtu le petu Pathian cu thangtthat zungzal si ko seh. By Salai Cung Lian


Hlasak Thiam Van Hlei Sung Hmanthlak Thar Ai Rem Khawh Ning Cu A Mak Bak Ko - Khuaruah Har News\nKan Lai Nu hlasak thiam ahcun Van Hlei Sung hi ka uar cem pawl bak si. A aw nih le ttha a mui nih le dawh taktak fawn. Muidawh kan timi hna khi khuaruahhar an si nak pakhat cu an pum cung ah ningcang lo deuh i an umnak zawn ko cu iang an ngeih khunnak a si.\nMi muichia cu an hatian hna ningcang lo pi in an um sual ahcun chim awk bak khi an um ti lo, hmanh sehlaw Van Hlei Sung ai dawh khunnak le mi mit a lak khunnak cu a hatian airem lo te khi a si. Muichia mi hna caah cun an hatian ai rem lo ahcun zohchia taktak khi a si.\nHmanh sehlaw muidawh mi hna caahcun an hatian ai rem lo mi zawn te khi iang an ngeih khunnak a rak si ve. Van Hlei Sung khi hei zoh lengmang hmanh law, a hatian ai rem lo mi ko nih khin mi mit a lak khunnak a si. Tutan Van Hlei Sung hmanthlak pawl hi airem ti hlei khin cun chim awk a um kho ti lo.\nTulio Lai mi Oline cung ah Covid-19 zawtnak hmanh in a linsa deuh mi thawngpang cu November 8, 2020 kawlram rampi election thawngpang khi a si. Covid-19 zawtnak ruang ah mipi duh ning in cawlcangh khawh a si lo caah fb hmang in mah le party ttanh mi cio thapek le dirpi cio a si.\nMah le party hoih cio in kawlhla he laihla he phuah cio a sii, cu an phuah mi hla cu kawl hlasak thiam le kan Lai hlasak thiam tampinih party dirkamhnak caah tiin he tiah an sak cio hna. Kan Lai hlasak thiam Van Hlei Sung zong ai sum kho ve ti lo i a umnak miphun dangram in a aw dawh nak vialte chuah in CNLD hla a vun sak ve.\nTu kum kawlram election tuah ding cu kum dang nak in phungdang deuh ngai ngai a si. A ruang cu Covid-19 zawtnak ruang ah duh ning in mipi cawlh cangh khawh a si lo caah online hmang in mipi biatak tein cawlcangh cio a si.\nNLD, USDP, CNLD party nih an mah le party hoih cio in hla an phuah i cu an phuah mi hla hna cu hlasak thiam hna nih sak cio a si. Mah hna chung ahcun tutan kan Lai nu hlasak thiam Van Hlei Sung sakmi nih hlah maw mipi lungthin a lak khawh bik ko ti awk khin a um.\nA tang ah hin kan Lai hlasak thiam Van Hlei Sung nih miphun ram dnag in a Lai miphun dirkamhnak hla dawh a vun sak mi hi rak ngai ve hmanh party dang ttanhmi na si hmanh CNLD ah ruah lo pi in nai mer ruangmang men ko lai.\nChin Thawngpang HOME Video


***Vakok.Lian***: Kan Tonmi Thil Zeitindah Kan Lehrulh Ton?\nKan ton mi thil zeitindah kan lehrulh ton?\nLuke 6:35 “an cungah khan ṭhatnak tuah u”\nNifatin kan nunnak ah kan ton mi thil pohpoh hi, kan holh in (or) kan tuahsernak in lehrulh (response) peng a si. Ţhatnak in lehrulh khawh asi, daitein umpiaknak in lehrulh khawh asi, cun ţhatlonak zong in lehrulh khawh asi. Zeitindah kan lehrulh ton i, zeitindah kan lehrulh lai ti cu kanmah le duhthimnak kha asi ko lai. Bible nih fiangtein a chimmi cu, “mi nih a tuh mi cu a zun ko lai” a ti (Gal. 6:7)\nRev. J. Stuart Holden cu ral kap a tlak lio i ral chung an um lio ah, zan khat cu a hawipa nih a khuk aa bil i thla a cam. Cutikah, “miral chiapa, zei thla dah na cam len” tiah thla a cam mi a hawi pa cu kedan a cheh. A thaizing ah a hawipa nih cun a chehnak mi a kedan te cu thiang tein a ţawl piak i a ihkhun tang te ah a vun chiah piak. Ţhatnak in a lehrulh. Cubak nih cun, J. Staurt cu a lungthin a kekkuai, a lung aa thleng i nihin ah cun Pastor minthang pakhat ah aa chuah cang ti asi.\nKa hawi pa James P. Bik cu zingka tein a tho i, mirang ca ka aw chuah hi ţha deuh seh tiah, aw chuah in mirang bible a rel ton. A um ţi mi a hawi pa nih, ‘mi thawh hlan ah hna na chet tuk’ tiah a sik. Aw chuah ti lo in a rel ţhan. Daiten um piak nak in a leh rulh. Nihin ah James cu khua le ram, khrihfabu caah Pathian mihman bak asi ti cu, keimah pumpak in tampi ka hmuh khawh.\nJesuh nih cun a thah tu pawl caah, “ka Pa, ngaithiam ko hna, zei kan tuah ti an thei lo” tiah thla a cam piak hna. (Luke 23:34)\nSteven zong lungin a cheh tu hna caah thla a cam: A khuk aa bil i fak piin a au i “Bawipa, hi sualnak hi an cungah khing hlah,” tiah a ti (Lam. 7:60)\nNihin ah ral zong kan ngei lo kho men, lung in cheh tu, a kan thah duh tu zong kan ngei lo si ko lai. Asinan, khi pawl thengtheng kha ti duh mi si lo in, nifatin kan ton mi thil pohpoh hi kan duh zong duh lo zong ah, kan holh in maw kan tuahsernak in dah lehrulh peng a herh mi asi. Cutikah kan nih teh kan ton mi thil poh: kan riantuannak ah, kan boss le cungah, kan hawi le sinah, kan saya/mah te cungah, kan pongkam kan um nak poh zeitin dah kan lehrulh ton/lai?\nRick Warren nih “vawleicung kan rak chuah hi Jesuh i tehte (witness) ţha si ding in asi” a ti bang in nifatin kan nunnak ah Jesuh nih a kan cawnpiak mi nun, Pathian fa kan sinak kha kan langhter a herh ngaingai. Cutikah, mi nih Khrih zultu, Pathian fa kan sinak kha kan nun ah an hmu lai i, cucu kan nun in a Bia kan phuan nak le a tehte kan sinak kan langhter mi cu a si. (Luke 6:27-36 hi rel hrimhrim hna uh sih)\nKan tonmi thil poh hi Pathian duhnak hal in le ţhatnak lei in a lehrulh kho tu kan si cio nak hnga, Pathian nih thluachuah rak kan pe cio ko seh!\nPosted by L.VanBlian_blogpost.com at 7:54 AM


Lungthli Tum: Ralbawi Solomon Thang Ding Nu Mual A Liam:Mi Tampi Nih 'April Fool' Ah An Ruah Sual\nRalbawi Solomon Thang Ding Nu Mual A Liam:Mi Tampi Nih 'April Fool' Ah An Ruah Sual\nNizaan 'April Fool' ni cu facebook hmang Lai mino tete zong nih bia tak tein kan hmang ve, a ho poah nih i hlen cio a si i cheukhat cu ai zumh sual i aa chuah sual mi zong kan tam ngai hna. Cheukhat cu thatnak lei deuh in i hlen a si nain cheukhat mi an hlen ning cu thin phang ngai a si ve. Abik in Dr. Ngun Cung Lian nih 'ka nu a thi' tiin a kan hlen hnu in a dang a dik tak tak mi thawngpang zong kan zumh kho cio ti lo.\nThawngpang dik kan zumh lo mi lakah CNA ralbawi Solomon Thang Ding a nu (a pa nau a nupi) mual a liam nak kong hi a si. A nih hi Solomon khual a tlawn kar March 21 ah khan mual a liam. Hi ti a nu mual a liam hi nizaanAizawl a phak hnu lawng ah a theih i nizaan ah khan a facebook ah thawng a rak thlah. Micheu nih cun an zumh i an lung that lo nak hna an chim nain cheukhat nih cun a kan hlen mi 'April Fool' a si lai an ti ve.\nA thi mi Peng Cin Thang nu hi Solomon a pa nau a nupi a si i Falam ah a um mi a si. A thihnak cu thikai zawtnak le zunthlum zawtnak ruangah a si tiin CHRO(New Delhi) riantuan tu Salai Cung Dawt nih catial tu sin ah a chim. Pathian tu nih tantak mi chungkhar hnem hram ko hna seh.!.\nNawlnak: 'A pa nau nu pi' timi cu Headline a sau deuh lai caah 'a nu' tiin ka tial. A rel zia ka thiam piak hram uh!\nPosted by Lungthli Tum at 12:19


Khah Muidawh Taktak Asi Mi Nungak Nu Cu A Thi Cang Tiah Ho Poh Nih Zumh Asi Na In Atu Ah Cun Hi Kong He Pehtlai In Hrilhfiahnak Ah – Chintanbo\nKhah Muidawh Taktak Asi Mi Nungak Nu Cu A Thi Cang Tiah Ho Poh Nih Zumh Asi Na In Atu Ah Cun Hi Kong He Pehtlai In Hrilhfiahnak Ah\nMay 27, 2022 admin MYANMAR NEWS 0\nThailand ram mintami (actress) minthang taktak asi mi Tangmo cu an hawikom rual he Holiday an kalnak ah tiva chungah apil i a nunnak liam tiah thawngpang rak theih asi. Cun a ruak zong an char cang i an khangh cang tiah thawngthanh nak zong an tuah.\nTangmo hringhran anu nih afanu Tangmo thihnak kongah report nak zong a rak tuah i phaisa tamngai an pek hnuah Tangmo thihnak kong cu pehzulh in Case kalter lo dingah phihkhar nak a rak tuah cang fawn.\nAsinain nizaan le tihni in nihin tuangah Thailand mipi a buaiter ngai mi hna cu Tangmo hi a thi lo, amah pumpak facebook in a rak langthan ti hi asi.\nHi kong he pehtlai in hrilhfiahnak ah Video in an chim mi hi rak zoh ve hmanh! Ahman bak tiah cu ka tik ho lo nain an chim ve mi asi caah tha tein rak ngai ve ko hmanh.\nThawngdang, Dala ah Ralhraang Council riankhinh mi sang khuabawi Dr. Win Aung kahthah a ton hnu in ralhraang nih motorcycle cit an phih.\nYangon ramthen, Dala peng, Kamakasit sangbawi kahthah a ton hnu in Ralhraang Council nih Dala peng chung ah motorcycle cit an phih tiah tualchung mi sin in kan theih.\nDala peng, Kamakasit sang, Bo Ohtamah lam le Thazin lam kam ah, May 26 zanlei suimilaam 1:20 ah Ralhraang Council riankhinh mi Sangbawi Dr. Win Aung cu meithal in kah a tong i a thi. Dr. Win Aung hi ralhraang duh lo langhternak i aa tel mi hna tlaihkhihnak ah a hlei in ralhraang he a tangti mi an si tiah theih a si.\n“Ti khur cawh mi a va zohnak ah an kah i a thi. Ralhraang dohdalnak ah aa tel mi pawl tlaihnak ah biapi in aa tel mi a si. Cu ruang ah an kahthahnak a si lai. Nihin May 27 ni thawk in Dala ah motorcycle cit kan phih tiah an thanh. Motorcycle an tlaihmi hna zong an um cang. Kan in kah hna lai i kan in tlaih hna lai an ti” tiah tualchung mi pakhat nih a chim.\nYangon ramthen, Dala peng chung ah motorcycle hi a biapi in zapi nih an hman i ralhraang nih cycle cit an kham ca ah mizapi umkalnak ah harnak an tong ngai tiah kan theih.\nMipi Nih Theih Ve Dingah Aphu Ko AA Hriamtlai Hna Nih Cun Ralrin Pek Nak Ca Thanh An Chuh Uico Hna He Zeitik Poh Ah Kan I\nHngakchia An Thih Kong Ah A Thi Mi Chungkhar Nih Cun An Tahbu In Bia An Chim Cu Ngaih Chia Tuk E


Trump nih Michigan ah Campaign a tuahnak ah thilmak a tlung; Uar um tak tak ko\nTu lio cu Trump supporter le Joe Biden supporter pawl caah i ngilh khawh ding a si lo, Trump cu he tiah Campaign a tuah lio ah Joe Biden zong nih President si ding in he tiah campaign a tuah lio ve a si\nPresident Trump cu Michigan ah rally 5 ngei ding in a voihkhatnak cu a thawk cang. Michigan ah a kit ngai, Trump nih mipi hna cu facemask hmang ding in a ti hna.\nWeather hi 41 degrees a si i, thli a tam lio a cun 26 Degrees a si. Snow flake a tla lengmang. Mah bantuk in a kit i snow flare lio zongah Trump supporter le Roman Catholic nuns hna cu Trump bia chim mi ngai ding in an chuak.\nIvanka Trump nih apa cu introduce a tuah. Winston Churchill nih a rak chim mi bia a chim chawn. Ram nih a bohchan mi thil cu, hruaitu cakei bantuk in lungput a ngei mi a si,\nCakei bantuk in tih ngei lo mi, lungput a ngei mi, mipi nan lungput cu mah bantuk lungput a si. Nan thawngpang nih vawlei cung a hninh bak tiah a chim\nMembers of the Dominican Sisters of the Immaculate Heart of Mary, Hartland, MI, MAGA NUNS hna cu ahlan nak in tam deuh in Trump an vun dirpi hoi thang. Mah Nuns/Sisters pawl nih hi a kit zong thei lo in Trump cu President caah an duh nak an vun langter\nTrump bia chim mi, “Democrats hna hi zoh tuah u ca, Illegal immigrants tampi an lak hna hi. Biden/Harris ticket ruangah tampi an ra than lai. Credit-RTK\nBe the first to comment on "Trump nih Michigan ah Campaign a tuahnak ah thilmak a tlung; Uar um tak tak ko"


Mindat kan far le pawl ralkap nih an tlaihhrem mi hna cungah a lungput hi uar a um ko taktak – Buanchukcho\nKawl ralkap nih an tlaihhremmi Mindat kan farle hna cu nupi ah ka tthit hna lai: Mindat ah kawl ralkap nih mipi an doh hna lioah khan Mindat khuami zeimawzah cu kawl ralkap nih an tlaihhrem hna tiah ka theih caah ka lung a fak tuk hrinhran i ka lung fahnak hi a tuar in ka tuar kho loh. Mah cu tlaihhrem a tongmi Mindat khuami hna caah cun ka lung a fak i ka ngeih a chia tuk hrinhran. A ruang cu an hmailei an lamthluan ah an caah thil ttha lo nih a zulhdawi khawhmi hna a si caah a si i cu caah mah cu tlaihhrem a tongmi nu lakah fa an pawi zongah si seh fa an pawi lo zongah si seh pakhat pakhat cu nupi ah i tthit i cu ticun zohkhenh cawmkeng dingin bia kai kam.\nMah far le mah nau bantuk in zohhenh le cawmkeng ka duh tinak a si i hi hi keimah tein bia kai kammi cu a si. Cun a dang pakhat chim ka duhmi cu a tu hi CMD staff ka si ruangah ka ttuan liomi a cozah rian in phuah a tongmi ka si i a cozah thar a dir te tikah le phuah a simi ka rian ah ka luh tthan te tikah mah hi ka biakamnak hi ka tlinhter te lai timi hi cu chim cia ka duh. A tu lioah hin cun mah pumpak cawmkawlnak caah ka harsa cio hna i rian ngei lo le tlaihkhih lai phangin kan um hna caah bawmh ka duh tuk ko hna nain ka dirhmun nih a pe hrimhrim lo.\nChin capar rel ding a um chap. Cun kutka hram ah minung kalnak a cinmi keneh hna cu ka hmuh caah ka lau ngaingai ko. Cu lioah ka ke bakin kut pahnih nih a rak ka tleih i ka lau tuk caah ei ka nu tiah ka au. Ka ke cu ka van zoh cu minung pakhat nih a kut hnih in a rak tleih ko cu ka hmuh. Ka hmai ah cun a khuk ai bil i a sam a sau ngaimi a lu cu tang ah a khun. Ka ke cu fek tein a tleih i a kut cu a ther pah. Zaangfahnak tein na inn ah ka dorter ko mi dang cu an inn kutka ai hrenh dih cang le hi ti hin cun ka thi lai tiah aw ther ngaiin a chim. A aw ka theih bakin nu a si timi cu ka theih i zei dah hi tluk tlai ah nu nih cun hi ti hin a um tiah ka ruat colh. Saupi khua ruat ti loin a poi lo a ngah ko ra ra inn chung ah na thil hna an cin dih kha nai thleng la ka ti i a liangin ka tleih i ka thawh. Cun inn chungah ka hruai. Inn chungah kan lut i ka ihkhun cungah ka tthutter.\nCun a rannak in ka hnipuan a lummi cu ka chuah hna i a pawngah ka chiah piak. A lu cu ai khun peng caah sam nih a hmai cu a huh hna i fiang tein ka hmu kho loh. Hi hi i thleng mu coka ah rawl ka ser la tiah ka chimh. Cun coka ah ka kal colh. A chim lawng ka chim rawl hleimi zong a um loh. A thar in chumh a hau ko ka ti i rian rang taktak in rawl chumh cu ka thawk. Kai rian ranh tuk ruangah facang cu ka thlek sual i coka ttuang cungah cun an i tthek hna.\nA rannak in ka khuk kai bil i ka ruh hna. Cu lioah innpi lei cu ruah lo piin ka hei zoh duk sual. Ei ka nu tiah ka au i ka lau tuknak ah hnulei bak ah ka vai hlonh ko. Innpi lei ka zoh ah khan a ke cu ka hmaika te bak ah ka hmuh caah a si i movie chung mithla hna khi a lo pah. Zei hmanh a chim loh i coka ah a rak lut ve. Cun a dir i khua a hoi a hoi i apple pum khat a tangmi cu a lak zau i a kawk pah in innpi ah a kal tthan. Cun apple cu a ei pah in rawl tuah ti duh hlah hi hi kai za ko tiah a kal pah in a ka chimh.\nKa tthunak in ka tho kho rih loh i a tu tiang ka launak a dam rih taktak loh. Duhsah in ka tho i zei thil hme a cang tiah keimah le keimah cu ka lung chungin kai hal. Ka zan mang bantuk khi a lo nain a taktak a si fawn ttung. Ka hei zoh i apple cu ihkhun cungah a tthu pah in din lo bakin a ei thluahmah ko cu ka hei hmuh. Ka room hi a bi ngai le rak ka theithiam ko law mu nang ihkhun ah it law kei coka ah ka it lai tiah ka ti. Apple cu thaw tukin a ei caah ka chimmi bia cu a ngai le ngai lo zong ka thei loh. Innpi cu ihkhun a khat cang caah ttuanglai ah it zongah hmun khat ah a itmi bantuk kan lo cang caah coka ah it hi a ttha cem tiah ka hmuh. Hmun dang cu ihnak a um ti lo bantuk kha a si ko i cu caah coka hi minung pakhat ihnak caah cun a za tthiamtthiammi kha a si ko.\nCu ticun apple duk tla tukin a ei ti ka hmuh tikah duhsah in ei ko seh ka ti i a ei dih caan hngak ti loin coka ah cun puan ka phah i ka ih taak. Edward nih rian a hmuh sual ahcun zingka teah rian interview tuah a hau lai caah tuan a tuah it ka hau cang. A thil eimi cu a mah ei in rak ei ko seh law a mah it in rak it ve te ko seh tiin ka ih taak. Zingka cu a hung si i ka ihkhun cungah ka it ko cu kai hmuh. Are a ziah nizan thil a cangmi kha ka zan mang maw a si kun ne tiah ka lung chungin bia kai hal.\nCu lioah nu a nih aw thawng ka theih i ka van i her i ka zoh tikah cun ka hman ti lonak a sau tuk cangmi tv hlunpi hmaika ah tv a hmu bal lomi bantuk in tv thlalang cu neih taktak in tthep loin a thu i tv a zohmi zahan ka khualnu cu a si ko. A hnulei a ka chit i cawl lo tein bakin tve cu a zoh ko. A tu tiang ka lung fiang lomi cu coka ka ihnak in zeitin dah ka ihkhun ah kai tthial khawh dan a si ti hi a si. Ka hmaw le maw ka rak i tthial tiah bia kai hal. Hmaw a hmangmi ka si fawn loh.\nKa ruat lengmang nain ka ruat kho bak fawn loh. Tlawmpal ah a nih thawng cu ka theih tthan i hngakchia bantuk in tv cu neih taktakin a zoh ko. A zohmi cu Cindrela carton kha a si i a tv zohmi a tui tuk ruangah a dawnhkhanh sual lai ka phang i din tein ka tho. Cun ka phone cu ka zoh i Edward sin in call voi 5 a rak lut i message 1 a rak lut. Call na tlai lo le van i tim law kan ngah ko rian a lawngmi a um tiah message a ra ka kuat. A rannak in kai tim i a nih cu zei hmanh lungretheihnak zong ngei loin cawl lo cang lo tein tv a zoh ko i a ni pah lengmang ko. Mychinland


DONALD TRUMP CAAH THAWNGPANG CHIATUK ACHUAK TTHAN CANG – The Chinlung Post\nFebruary 1, 2021 admin World News 0\nPresident Donald Trump cu February 8 ni thawk in biaceihnak hram an thawk cang lai. President Donald Trump nih a hlanmi sihni lawyer 5 cu nizan zanlei in an i let than. Zeirungah an i let timi fiang in an chimmi um rih lo. Asinain President Trump he an ruahnak a kalh caah a si lai tiah zumh a si. President Trump tazacuainak cu zarh khat lawng a duh cang caah aho nih a sihnih an tuan lai timi a fiang rih lo.\nKawlram Thawngpang. Myanmar Vice President (1) U Myint Swe (USDP) nih Myanmar President rian a tlaih chung.Phunghrampi Pohma 417 ning in Emergency sining kan phan tiah thawng an thanh i, rampi uknak zong an lak cang. November 8, 2020 thimnak ah vote ningcang loin thlaknak tam tuk a um nain acozah lei nih an chimphoih duh lo ruang ah le Amyotha Hluttaw le\nPyituh Hluttaw thawk caan kan thawnpiak u tiah kan halmi an kan zulh duh lo ruang ah phunghrampi pohma 417 ning in Emergency sining kan phan tiah thawng kan thanh. Cun, phunghrampi pohma 418 (a) ning in Myanmar uknak cu ralkap bawizik kut ah ap a si cang,” tiah ralkap thawngzamhnak MWD hmang in thawng an thanh. Credit: TCJ\nRALKAP CAAH CUN THINPHANG TUK SI CANG, US A VUN I THLAK CANG


Tu Lio Kan Ram Cu An Mah Ma Thi Hmaisa Lai Kan Mah Timi Dirhmun I Kan Um Caah Hriamtlaih In Ral Tuk Dih Cio A Si – My News\nTu Lio Kan Ram Cu An Mah Ma Thi Hmaisa Lai Kan Mah Timi Dirhmun I Kan Um Caah Hriamtlaih In Ral Tuk Dih Cio A Si\nadmin April 19, 2022 Leave a Comment on Tu Lio Kan Ram Cu An Mah Ma Thi Hmaisa Lai Kan Mah Timi Dirhmun I Kan Um Caah Hriamtlaih In Ral Tuk Dih Cio A Si\nTu lio kan ram cu, “an mah ma thi hmaisa lai kan mah” timi dirhmun i kan um caah hriamtlaih in ral tuk dih cio a si. Miphun ralkap pakhat tal chungkhar ah maw, rualchan Ral tuknak kongah atu lio kan Laimi Bible thiamsang hna lak ah a toawm bik ruahning phun hnih cu a um cang. Cu ruahning phun hnih cu a tawinak tein a tanglei ahhin ka hun langhter duak lai. Hi hna hi keimah pumpak ruahning an si lo, tihi nan ka theih piak ka duh.\nKan nih Khrihfa cu raltu ve ding kan si lo.Hihi tu lio Lai Pastors/evangelists tampi ruahnak a si. Vawlei uknak le uktu hna cung nawl ngeitu cu, “Pathian a si” tiah Bible nih fiang tein a chim ko caah kanmah nihcun uknak ttha cu duh hmanh usihlaw, Pathian nih kan herhmi “uktu ttha lo” tu a kan pekmi a si. Pathian nih nawl a pek hna lo ahcun, Kawl ralkap zong nih uknak zong an la kho hnga lo. Cucaah Pathian nih oan uktu dingah nawl a pekmi hna an si caah, kan nih Khrihfa ca ahcun uknak latu hna va doh cu “Pathian khuakhaan le lairelnak lungtling pi lo” a si, tiah an ti. Hi bantuk ruahning a ngeimi hna hi, “ziah kan ram, kan miphun le kan nuhrin covo cu kan ven lai lo”? tiah kan hal tikah a kan lehmi cu ” Khrihfa cu vawlei ah ram kan ngei lo, vawlei mi kan si lo, vawlei ah mi thah hnawh tiang in ven dingmi thil zeihmanh kan ngei lo. Kan nih kan ro cu van ah a um, kan ram zong van ah a s”, tiah an ti.\nBible cherhchan bak in an dirpimi ruahning a si ve hih. Khrihfa kan si zongahhkan ci hmih a kan timtu ral cu kan tuk ve hna awk a si ko. Hihi kan Laimi Bible thiamsang cheukhat lungput le ruahning a si ve. Lamkaltu cauk chungah, Pathian kan chuahnak khua, ram, miphun le kan umnak hmun vialte zong hi a rak ruahkhah dih cikcek ciami a si, a ti caah atu kan umnak ram le miphun hi Pathian nih kanmah ven, zohkhenh le sersiam dingah a kan pekmi an si. Israel miphun cungah Pathian rianttuannak zong nih cucu fiang tein a langhter ko. Pathian nih a kan pekmi kan ram le kan miphun venhim nak ding ca ahcun kan ral cu kan tuk ve hna hrimhrim ding a si ko. Pathian pekmi kan ram le miphun kan ral hna kut in kan ven lo i an duhning poh in kan hrawhter hba ahcun, Pathian thilpek zei ah a rel lomi pei kan si lai cu, tiah an ti ve. Bible cherhchan bak in an dirpimi ruahning a si ve hih. A si ahcun nang zeitindah na ruah ve? A tanglei comment ahhin nangmah pumpak ruahning hun langhter ve hnik.\nPauh township Kinmah khuaa chenna in hal chhiat 230 tling tawh →\n← Kawlram Mipi Ruahnak Pe Tu Daw Aung San Suu Kyi Caah Cun A Dih Dongnak A Si Kho Cang


Paletwa Ah Covid Mizaw 7 An Hmuh – Hakha Cherry\nPaletwa Ah Covid Mizaw 7 An Hmuh\nNizan June 8 ah Paletwa ah Covid-19 mizaw 7 an hmuh caah sianginn, market le mipi um tamnak hmun le khual tlawnnak ni 3 chung khar a si.\nCovid mizaw an hmuh mi hna hi Paletwa le India ramri Maikwa khua in Paletwa siizungah a rak i zoh ter mi hna an si.\nCovid an hmuh ti theih le cangka in market hna cu khar a si i, hmaihuh a huh mi lawng thil cawk khawh a si tiah theih a si.\nPaletwa khua mi pakhat nih nihin ah an zohfelmi hna a result a chuah ahcun covid positive zong an i chap kho men. Mizaw an tam ahcun siizung ah a herhbau mi Oxygen dur, PPE le mei zong a herh ngai te lai.\nA tutiang ahcun zohfelnak dingah ni 3 chung cu khualtlawn zong kan khap lai tiah kan theih tiin Paletwa khuami nih a chim.KNG The Chin Post\nNews Dang relthan:Cikha ah Chinland FC nih a voi 2nak bawmhnak kuat than.Chinland FC nih Cikha ah COVID-19 zawtnak i thlopbulnak thilri a voi 2nak an kuat than.\n“Tutan hi Oxygen Concentrator le a herh mi thilri dangdang kan kuat than hna. Cikhat ah kan unau minung 5 mual an liam cang i kan ngaihchia hringhran. Hi hnu zong ah bawmhnak pek/kuat khawh kan i zuam rih lai,” tiah Chinland FC President NC Thawng Tha Thang @ Saya TT nih a facebook cahmai ah a tial.\nChinland FC nih Cikha mizaw thlop nakding ah Meiseh siseh, Oxygen Concentrator siseh, a herh mi thilri dangdang siseh, bawmhnak an rak kuat cang i atu hi a voi hnihnak a si, tiah kan theih. The kha Times\n‘Ram pumpi in kahdohnak um tiah atu CDF kan mino hna hi hruaitu tha tha ah an i cangte lai.\nMalaysia Ti Ralkap Tilawng Cungah Minung 98 Sinin Covid 19 Hmuh